הוועדה המיוחדת להיערכות מערכת החינוך והחינוך המיוחד, לרבות לשנת הלימודים הבאה, כנסת 23, פרוטוקול מספר 9, 2020-04-16 12:00

ניצן הורוביץ: שלום לכולם, אנחנו בשידור בערוץ הכנסת עכשיו.

ניצן הורוביץ: אנחנו נעשה הפסקה עד שהצוות הטכני יתגבר על בעיית הזום.

ניצן הורוביץ: חמש דקות הפסקה.

ניצן הורוביץ: בוקר טוב לכם, אני מתכבד לפתוח את ישיבת הוועדה המיוחדת להיערכות מערכת החינוך ואני מבקש לשמור על השקט.

ניצן הורוביץ: אנחנו מקיימים את הדיון בשני אולמות במקביל וגם, כמובן, בזום.

ניצן הורוביץ: חברי הכנסת נמצאים בכנסת והמשתתפים בדיון נמצאים בזום.

ניצן הורוביץ: הדיון שלנו היום עוסק בסוגיה חשובה ביותר, שמטרידה מיליוני אזרחים.

ניצן הורוביץ: זאת אחת הסוגיות הכי קריטיות במשבר הנוכחי של הקורונה, והיא אסטרטגיית היציאה או ניהול חזרה לאיזשהו סוג של שגרה תחת קורונה ואיך בדיוק אפשר לעשות את זה במערכת החינוך.

ניצן הורוביץ: אנחנו נחלק את הדיון לשלושה חלקים.

ניצן הורוביץ: בחלק הראשון נדבר על החינוך המיוחד, בחלק השני נדבר על מסגרות אחרות במערכת החינוך ובחלק השלישי נייחד קצת זמן לנושא הספציפי של הלימוד המקוון, שהולך להישאר איתנו.

ניצן הורוביץ: אני רוצה להגיד מראש שנכון לרגע זה אין עדיין תשובות ואין עדיין כיוונים ברורים ואין עדיין שורה תחתונה לגבי איך, מה, מי ומתי חוזרים.

ניצן הורוביץ: אני רוצה שזה יהיה ברור.

ניצן הורוביץ: מה שאנחנו מנסים לעשות בדיון הזה, גם לקראת הדיון בממשלה והדיון אצל ראש הממשלה שיהיה אחרי הצוהריים, וגם לקראת דיונים קרובים וגם לקראת מה שיהיה בשבועות הקרובים, זה לשמוע את הצדדים השונים בנושאים השונים ולנסות להבין את הבעיות.

ניצן הורוביץ: אנחנו ננסה לאפשר לאנשים לבטא את המצוקות שלהם ואת הבקשות והדרישות שלהם.

ניצן הורוביץ: אני אומר מראש, גם לחברי הכנסת וגם למשתתפים, שלא ריאלי שבסוף הדיון הזה יהיו תשובות.

ניצן הורוביץ: יכול להיות שדברים יהיו יותר ברורים – אני מקווה – שנבין דברים יותר טוב, שנצליח לקדם את הדיון, אבל אין מה לצפות לתשובות, לצערי.

ניצן הורוביץ: לצערי, גם על זה נדבר, למה בעצם אין תשובות.

ניצן הורוביץ: למה אין בעצם קווים ברורים ואנשים נמצאים בכזה מין ערפל למשך תקופה כל כך ארוכה בלי שום ודאות לגבי מה שהולך לקרות, אבל בימים הקרובים.

ניצן הורוביץ: בכל נושא שנעלה היום בדיון נשמע את מה שנקרא השטח – את המורים, את ההורים, את העובדים, את השלטון המקומי וכולי.

ניצן הורוביץ: בחלק השני נמצא את נציגי הממשלה השונים וכמובן את נציגי משרד החינוך, אוצר, בריאות וכולי.

ניצן הורוביץ: כאמור, אנחנו מתחילים בנושא החינוך המיוחד, כשהשאלה היא איך, מתי ומי חוזר, ובאיזו צורה.

ניצן הורוביץ: הנושא מורכב, קשה ומסובך.

ניצן הורוביץ: אני גם רוצה להגיד למי שמסתכל, שאפשר לראות את השידור הזה בעמוד הפייסבוק שלי ואפשר גם להגיב שם.

ניצן הורוביץ: ננסה ככל האפשר להביא גם שאלות מהציבור במהלך הדיון הזה.

קרן ברק: איך אתה מנהל את הדיון בשני האולמות, רק שנדע את הסדר?

ניצן הורוביץ: אני אנסה לתת לכל חברי הכנסת לדבר במשולב, בסוג של ריץ'-רץ' ואפשר להירשם אצלי לצורך דיבור.

ניצן הורוביץ: אני אתן לכולם, אבל תהיו גם סבלניים כי מנסים לג'נגל פה בין שני אולמות ובין זום.

ניצן הורוביץ: זה לא תמיד פשוט.

קרן ברק: אנחנו פה שלושה חברי כנסת.

ניצן הורוביץ: רשמתי אותך, חברת הכנסת קרן ברק.

וליד טאהא: גם אותי.

אופיר סופר: גם אותי.

ניצן הורוביץ: יש אישור ל-15 אנשים, אתם יכולים לעבור לחדר הזה.

וליד טאהא: אני מקווה שבין האורחים יהיו גם כאלה שיסבירו את המצב של החברה הערבית.

ניצן הורוביץ: אני מקווה.

ניצן הורוביץ: אנחנו פותחים בדיון ותחילה נשמע כמה נציגים של ההורים.

ניצן הורוביץ: ראשונת הדוברים היא עורכת הדין רויטל לן כהן, שהיא יושבת-ראש קואליציית הורים לילדים עם צרכים מיוחדים, וגם אם לילד עם צרכים מיוחדים.

ניצן הורוביץ: רויטל כהן, בבקשה.

רויטל לן כהן: בוקר טוב, בשלב ראשון אנחנו חושבים שכדאי לעשות מיפוי בין התלמידים שחייבים חזרה פיזית ולא נמצאים בקבוצת סיכון, ומביניהם למפות את ההורים שמוכנים לתהליך הזה.

רויטל לן כהן: את התלמידים האלה צריך להחזיר לשגרה בתוך מסגרות.

רויטל לן כהן: אנחנו רוצים גם להעלות את העניין שבתוך זה צריכה להיות שקיפות מלאה לגבי ההתנהלות, ציוד המגן, הסיכונים, כולל הקצאה של כמות מסוימת של בדיקות סטטיסטיות כדי לוודא שאנחנו לא מסכנים את התלמידים, את המשפחות שלהם או את צוותי ההוראה.

רויטל לן כהן: אנחנו מציעים שייעזרו בפרחי הוראה ובסטודנטים להוראה, לגייס אותם כדי לאפשר למידה בקבוצות יותר קטנות, כולל לחשוב על הרעיון שתלמידים שלומדים מחוץ לעיר שלהם יקבלו בכל זאת את שירותי החינוך המיוחדים בתוך העיר שלהם ככל שזה מתאפשר.

ניצן הורוביץ: יש לי שאלה אלייך, את אומרת שאתם רוצים לעשות את זה תוך כדי הידברות, בירור וחשיבה משותפת.

ניצן הורוביץ: זה נעשה עד עכשיו?

רויטל לן כהן: לא.

רויטל לן כהן: הייתי מציעה לקיים שולחן עגול עם נציגי ההורים, נציגי הארגונים ונציגי המורים.

רויטל לן כהן: התחושה שלנו היא שאומרים: יש לנו מתווה, בלי שאף אחד מדבר עם ההורים או עם המורים.

רויטל לן כהן: זה גורם לכך שהמערכת תקועה ולו היו מקיימים דיון בשולחן עגול גם עם המורים וגם עם ההורים, יכול להיות שהמתווה היה יכול להתאים לכולם, יותר ממוקד ושאין לו התנגדויות.

רויטל לן כהן: כרגע ההתנגדויות הן בעיקר בגלל שיש תחושה שהדברים נעשים מעל הראש שלנו.

ניצן הורוביץ: רויטל, את רוצה להגיד לי שהמשרדים השונים, בעיקר משרד החינוך, לא דיברו איתכם – ההורים – לא ישבו איתכם, לא שמעו, לא ניהלו איתכם שיח?

רויטל לן כהן: נכון.

רויטל לן כהן: אנחנו בעיקר מוצאים את עצמנו שולחים להם ניירות עמדה עם המתווים שאנחנו חושבים שצריך להתייחס אליהם, כשאנחנו מפרידים בין תלמידי החינוך המיוחד במסגרות סגרגטיביות לבין התלמידים שנמצאים בשילוב.

רויטל לן כהן: וגם בתוך שתי הקבוצות האלה אנחנו מבקשים בכל פעם להפריד בין תלמידים שבקבוצת סיכון ותלמידים שלא בקבוצת סיכון.

רויטל לן כהן: אי אפשר להתייחס לכל תלמידי החינוך המיוחד כמקשה אחת.

רויטל לן כהן: יש תלמידים שהם או ההורים שלה נמצאים בקבוצת סיכון ואליהם צריך להתייחס בצורה אחרת משאר המערכת.

רויטל לן כהן: אנחנו סבורים שיש תלמידים שאכן צריך לתת להם מענים בתוך מסגרות ויש תלמידים שהם חלק מהחינוך הרגיל, כמו תלמידים משולבים, שאצלם חייבים לעשות התאמה.

רויטל לן כהן: עבר חודש ולא התקדמנו בזה.

רויטל לן כהן: לפחות לעשות התאמה והנגשה של דרכי ההוראה, של שיטות ההוראה, של חומרי ההוראה.

רויטל לן כהן: צריך לחשוב גם על כל הנושא של דרכי ההיבחנות – חלק מהם צריכים להיבחן בבחינות בגרות.

ניצן הורוביץ: רויטל, אני חייב לקצר.

ניצן הורוביץ: משפט אחרון, בבקשה.

רויטל לן כהן: אנחנו ממש מבקשים שמשרד החינוך יקיים מפגש של שולחן עגול, שגם אנחנו וגם צוותי ההוראה נהיה חלק ממנו.

רויטל לן כהן: גם בתוך האוכלוסייה שנקראת חינוך מיוחד נוכל למפות מתוכה מי צריך ואיזה שירות.

רויטל לן כהן: אין מה לעשות, אלה תלמידים שצריכים שירותים מיוחדים.

רויטל לן כהן: תודה רבה לכם.

ניצן הורוביץ: תודה רבה.

ניצן הורוביץ: אנחנו נשלב בין חברי הכנסת למוזמנים.

ניצן הורוביץ: כרגע הדיון הוא על החינוך המיוחד ועל אפשרויות ובעיות מבחינת החזרה.

ניצן הורוביץ: כרגע, אם אפשר הערות רק על זה, למי שיש מבין חברי הכנסת.

ניצן הורוביץ: יהיו נציגים של משרד החינוך, משרד העבודה והרווחה, משרד הבריאות ומשרד האוצר.

ניצן הורוביץ: חברים, הסברתי את סדר הדיון – תחילה נשמע את הנציגים מהשטח ולאחר מכן את נציגי הממשלה שיקשיבו ויסבירו.

ניצן הורוביץ: מוריה וינדרבוים, בבקשה, תציגי את עצמך.

מוריה וינדרבוים: אני אימא לילד מיוחד, משולב.

מוריה וינדרבוים: ילד בתפקוד בינוני, לא ילד בתפקוד גבוה.

מוריה וינדרבוים: אני רוצה לדבר על שני נושאים: על המצב הנוכחי ועל המצב של החזרה לשגרה.

מוריה וינדרבוים: במצב הנוכחי אין מענה לילדים משולבים, בטח לא לילדים ברמות תפקוד כמו של הבן שלי.

מוריה וינדרבוים: צריך לזכור שהחינוך המיוחד כולל בתוכו ילדים בשילוב וילדים שנמצאים במסגרות של חינוך מיוחד, ואין בהכרח הבדל בתפקודים.

מוריה וינדרבוים: משום מה, יש תמיד חשיבה שהילדים בתפקודים הגבוהים הם בשילוב והילדים בתפקודים הנמוכים יותר הם במסגרות החינוך המיוחד, אבל זה לא נכון.

מוריה וינדרבוים: לשם גם המדינה שואפת.

מוריה וינדרבוים: אנחנו במצב כזה שילד כמו הבן שלי, פשוט לא קרה איתו כלום במשך כל החודש האחרון.

מוריה וינדרבוים: אני נאלצתי מכיסי ועל חשבוני להביא את המשלב של הילד לשעתיים ביום, ואני משלמת לו כדי שהשגרה של הילד תמשיך.

מוריה וינדרבוים: אני משלמת לו כדי שהוא יוכל לא לפעור פער מול הכיתה וזה לא מצב בודד.

מוריה וינדרבוים: זה מצב של הרבה מאוד ילדים משולבים.

מוריה וינדרבוים: יש לקונה מאוד גדולה בנושא של ההעסקה של המשלבים.

מוריה וינדרבוים: הם בעצם מועסקים של מחלקות החינוך ברשויות.

מוריה וינדרבוים: משרד החינוך – אני לא יודעת אם הוא ישב או לא ישב – ניסיתי המון לגרום לזה לקרות.

מוריה וינדרבוים: צריך באיזושהי צורה לגרום להם לשבת ביחד, למשרד החינוך, לשלטון המקומי, למשרד הבריאות, ולהביא לכך שאפשר יהיה להפעיל גם את ההנגשה שיש לילדים המשולבים ביום-יום.

מוריה וינדרבוים: להביא את זה בצורה מקוונת לילדים שיכולים וצריכים את האחד על אחד הזה, ובין אם זה כמו בחינוך המיוחד.

ניצן הורוביץ: תודה.

ניצן הורוביץ: משפט אחרון, בבקשה.

ניצן הורוביץ: יש לנו המון דוברים ואני מנסה להתקדם.

ניצן הורוביץ: משפט אחרון לגבי הדרך לחזור לשגרה.

מוריה וינדרבוים: מבחינת החזרה, צריך לתת את הדעת על הלימודים.

מוריה וינדרבוים: נפער פער בין הילדים המשולבים לשאר ילדי הכיתה.

מוריה וינדרבוים: חלק מהשילוב הוא גם שילוב לימודי וגם חברתי.

מוריה וינדרבוים: הילדים האלה נמצאים בנתק מול ילדי הכיתה וההבנה שלי היא שמרכזים יישוביים שבהם נתנו טיפולים, זה טוב ויפה, אבל זה לא מספיק.

מוריה וינדרבוים: הילדים האלה הם חלק ממערכת החינוך והם צריכים גם ללמוד וגם הנגשה חברתית.

מוריה וינדרבוים: גם על זה צריך לתת את הדעת.

ניצן הורוביץ: תודה, מוריה וינדרבוים.

ניצן הורוביץ: נשמע את הממונה על החינוך המיוחד בהסתדרות המורים, מיכל בן דוד.

עומר ינקלביץ': אני יכולה רק לשאול אותה שאלה מהותית?

עומר ינקלביץ': היא צריכה לשלם מכיסה בזמן שהיה אישור ל-50,000 שעות ולמפגשים?

עומר ינקלביץ': למה הדבר הזה לא יוצא אל הפועל?

עומר ינקלביץ': ואם הוא לא יוצא אל הפועל, אנחנו בבעיה.

עומר ינקלביץ': מבחינתי זה כמו רופא.

עומר ינקלביץ': המורים שלא רוצים לצאת, גם פה צריך למצוא לדבר הזה פתרון.

עומר ינקלביץ': זה לא ברור, משהו לא מסתדר.

ניצן הורוביץ: תודה.

ניצן הורוביץ: ננסה להעלות את כל השאלות.

עומר ינקלביץ': אבל יש 50,000 שאושרו.

עומר ינקלביץ': הם אמורים לצאת.

ניצן הורוביץ: סליחה, רגע, אני מנסה לעשות את זה בצורה מסודרת.

ניצן הורוביץ: רק שנייה, יש עוד עשרים אנשים.

ניצן הורוביץ: מיכל בן דוד נמצאת?

ניצן הורוביץ: היא לא עלתה.

ניצן הורוביץ: יש מישהו אחר מהמורים של החינוך המיוחד?

ניצן הורוביץ: אנחנו רוצים לשמוע את נציגי המורים מהסתדרות המורים.

ניצן הורוביץ: מיכל בן דוד, הממונה על החינוך המיוחד מהסתדרות המורים, ואורית מויאל שהיא מנהלת אשכול בתי ספר לחינוך מיוחד.

ניצן הורוביץ: יש מישהו?

ניצן הורוביץ: תנסו למצוא אותם בינתיים.

ניצן הורוביץ: לפני שאני עובר למשרד החינוך, נשמע את מיכל מנקס ממרכז השלטון המקומי.

ניצן הורוביץ: תנסי להתמקד בחינוך המיוחד ובמה שנוגע לכם מבחינת החזרה של המערכת בדרכים מסוימות.

מיכל מנקס: בוקר טוב, אנחנו יחד עם משרד החינוך ועם מנהלי בתי הספר נערכים לכל הדברים שאמורים להוות את התשתית ברגע שתתקבל החלטה שהמשק חוזר.

מיכל מנקס: אנחנו צריכים לאפשר מכרזים, אנחנו צריכים למפות כוח אדם.

מיכל מנקס: הורנו כבר לרשויות להתחיל בתהליכים האלה.

מיכל מנקס: בכל הפרמטרים של הכנת התשתית, בין אם זה ניקיון, הפשרת מכרזים, מיפוי כוח אדם, גיוס מאבטחים – בכולם אנחנו צריכים להחזיר את התשתית של המערכת כדי לאפשר את החזרה.

ניצן הורוביץ: כן, זה ברור, אבל מה בתכל'ס?

מיכל מנקס: אני חושבת שאנחנו היחידים שהתחילו לעשות מעשה.

מיכל מנקס: אני שומעת רעיונות, אבל אנחנו יצאנו מנקודת הנחה שלא יימנע השירות הזה היה ומחליטים להחזיר את המערכת ביום שלישי.

מיכל מנקס: בתי הספר צריכים להיות פתוחים, כוח האדם צריך להיות במקום, אנשים צריכים לדעת.

מיכל מנקס: אנחנו צריכים לקבל עוד המון נהלים והנחיות ואנחנו עובדים יד ביד עם משרד החינוך.

מיכל מנקס: ככל שיוחלט, כך נעשה.

ניצן הורוביץ: אני רוצה להבין, ביום שלישי חלק חוזרים?

ניצן הורוביץ: לא חוזרים?

ניצן הורוביץ: מה קורה מבחינתכם?

ניצן הורוביץ: מה נאמר לכם?

מיכל מנקס: אנחנו ערוכים לפתוח את מערכת החינוך המיוחד ככל שמשרד החינוך ייתן אישור לכך ויתווה את התוכנית.

מיכל מנקס: אנחנו ערוכים.

ניצן הורוביץ: הבנתי שאתם ערוכים, אבל לא נאמר לכם מתי פותחים ואיך פותחים.

מיכל מנקס: בוודאי שלא.

ניצן הורוביץ: תודה.

עומר ינקלביץ': האם זה נכון שנתתם הוראה - - -

ניצן הורוביץ: לא, סליחה, את לא יכולה להתפרץ.

ניצן הורוביץ: סליחה, את לא חברת כנסת יחידה כאן.

ניצן הורוביץ: תירשמי ואני אתן לך את רשות הדיבור.

עומר ינקלביץ': אז תשאל אותה.

ניצן הורוביץ: אני אשאל אותה ואני לא זקוק לעזרתך.

ניצן הורוביץ: תודה.

ניצן הורוביץ: אי אפשר כל הזמן להתפרץ.

ניצן הורוביץ: זה לא דיון אישי שלך.

עומר ינקלביץ': תשאל אותה האם זה נכון שהיא נתנה הוראה למורים לא לצאת.

ניצן הורוביץ: תסלחי לי, אי אפשר להתפרץ כל הזמן.

עומר ינקלביץ': אבל אלה דיבורי סרק.

ניצן הורוביץ: תסלחי לי.

ניצן הורוביץ: תשאלי כשתקבלי את רשות הדיבור.

ניצן הורוביץ: תגידי כל מה שאת רוצה.

עומר ינקלביץ': אבל היא כבר לא תהיה כאן.

ניצן הורוביץ: היא תהיה כאן ואת תשאלי כל מה שתרצי כשיגיע תורך.

עומר ינקלביץ': אבל עובדה שהם לא משיבים על זה.

עומר ינקלביץ': זה נקודתי.

ניצן הורוביץ: כשיגיע תורך – תשאלי.

ניצן הורוביץ: הדיון הוא לא שלך פרטי.

ניצן הורוביץ: אי אפשר ככה כל הזמן.

ניצן הורוביץ: מיכל מנקס, את רוצה לומר עוד משהו?

מיכל מנקס: כן, אלא אם לא תרצה שאגיב עכשיו.

ניצן הורוביץ: תגידי, בבקשה.

מיכל מנקס: נאמרה פה אמירה על המשלבים שהם לא מגיעים, שהם כן מגיעים, שמשלמים להם.

מיכל מנקס: לא ברורה לי ההתנהלות הזאת.

מיכל מנקס: אני רוצה להדגיש שיש תוכנית של משרד החינוך ויש גם מענים שנותנים, בין אם הם מקוונים, בין אם בביקורים.

מיכל מנקס: אני לא מצליחה להבין את האמירות שהמשלב צריך לבוא שעתיים הביתה.

מיכל מנקס: למשלב יש תפקיד, הוא צריך לתווך למידה בכיתה.

מיכל מנקס: כמו שאמרה גב' וינדרבוים, הוא גם משלב חברתית ולכן לא ברור לי מה תפקידו בבית.

מיכל מנקס: אין ספק שזה חלק מהמענים - - -

עומר ינקלביץ': אבל גם זה לא בוצע.

עומר ינקלביץ': היו רק 1,000 מתוך 50,000.

ניצן הורוביץ: תישארי איתנו.

עומר ינקלביץ': ההסתדרות ביקשה מהמורים לא לצאת.

ניצן הורוביץ: עומר, אני מבקש ממך, את לא יכולה להתפרץ כל הזמן.

עומר ינקלביץ': אז בשביל מה אנחנו פה?

עומר ינקלביץ': אם כך, אנחנו נקום ונצא.

עומר ינקלביץ': אני אומרת לך ברצינות.

עומר ינקלביץ': או שזה יהיה דיון דינמי, או שהם ינאמו ולא יהיו שאלות ותשובות.

ניצן הורוביץ: הדיון הוא לא דיון שאת מעירה מתי שבא לך.

עומר ינקלביץ': ברור שלא, אבל הם צריכים לתת מענה ענייני, אחרת נשב פה עוד דיון ועוד דיון וזה סתם.

ניצן הורוביץ: אני אתן לך לדבר, אבל אני רוצה לשמוע את האנשים.

ניצן הורוביץ: ועם כל הכבוד לך, לכולם יש שאלות וכולם רוצים לשמוע.

ניצן הורוביץ: לא רק את.

ניצן הורוביץ: תמתיני לתורך.

ניצן הורוביץ: מיכל בן דוד, הממונה על החינוך המיוחד בהסתדרות המורים – עדיין לא איתנו?

ניצן הורוביץ: איציק אשכנזי, מנכ"ל המועצות האזוריות, בבקשה.

ניצן הורוביץ: אני מציע שתבדקו שהאדם מחובר ואז תגידו לי כי אנחנו סתם ממתינים.

ניצן הורוביץ: מי כן מחובר לזום?

ניצן הורוביץ: ניסים סרוסי, אתה יושב-ראש ארגון חברות ההסעה ואנחנו מדברים על החינוך המיוחד.

ניצן הורוביץ: בקצרה, בבקשה.

ניסים סרוסי: שלום, התכנון שנוגע להחזרת התלמידים לחינוך המיוחד, תלמידים משולבים או מיוחדים, מצריך רכבים והסעות.

ניסים סרוסי: כל הרכבים מושבתים כרגע והנהגים נמצאים בחל"ת.

ניסים סרוסי: אנחנו באמת רוצים לחזור ולהסיע ואנחנו לא מהמתנגדים, ההפך, אנחנו תומכים.

ניסים סרוסי: אנחנו מבקשים שישלבו אותנו בהכנות מאחר ויש עשרות אלפי כלי רכב שעומדים בחניונים והנהגים בחל"ת.

ניסים סרוסי: אי אפשר להודיע במוצאי שבת וביום ראשון בבוקר להתחיל לעבוד.

ניצן הורוביץ: לא הודיעו לכם שום דבר?

ניסים סרוסי: כרגע לא הודיעו כלום.

ניסים סרוסי: לא אמרו לנו כמה תלמידים יהיו ברכב, לא אמרו לנו אם צריך יותר או פחות רכבים.

ניסים סרוסי: אנחנו עומדים בפני עולם חדש שבו כל רשות תפנה לספק שלה והיא כנראה תודיע לו במוצאי שבת ליום ראשון, או אולי לא.

ניסים סרוסי: וכולם צריכים להתיישר.

ניסים סרוסי: אנחנו לא יודעים כמה תלמידים יכולים לנסוע ברכב, שעד אתמול הסיע עשרה תלמידים.

ניסים סרוסי: אנחנו לא יודעים כמה תלמידים יכולים לנסוע במונית, עם מלווים או בלי מלווים.

ניסים סרוסי: החינוך המיוחד מצריך נהגים קבועים, מסודרים, שהילדים מכירים אותם.

ניסים סרוסי: זה לא פשוט.

ניסים סרוסי: גם לא דיברו איתנו על היערכות – האם נעבוד שתי משמרות או משמרת אחת.

ניסים סרוסי: אנחנו חייבים לדעת, ואנחנו מבקשים ממך שייתנו לנו הכנה מראש.

ניסים סרוסי: שישלבו אותנו בהחלטות.

ניסים סרוסי: יש פה דברים לא פשוטים.

ניסים סרוסי: כשיחזירו את הילדים לבתי הספר נתחיל להסיע רק ילדים מהחינוך המיוחד בלי החינוך הרגיל.

ניסים סרוסי: זה דבר שיש לו משמעויות מבחינתנו וכולם צריכים להבין את זה.

ניצן הורוביץ: אתה אומר שעד עכשיו אף אחד לא בא בדברים עם הנהגים, עם ההסעות.

ניצן הורוביץ: שום דבר.

ניסים סרוסי: אפילו לא מילה אחת.

ניצן הורוביץ: הבנתי.

ניצן הורוביץ: יש נציג של ההורים?

ניצן הורוביץ: יש מישהו מהממשלה?

ניצן הורוביץ: אמיתי שוחט, נציבות שוויון לאנשים עם מוגבלויות, משרד המשפטים, מנהל תחום שילוב בחינוך.

אמיתי שוחט: צוהריים טובים, שלום לכולם, אני אדבר עכשיו על שני כיווני הפעולה שנראים כרגע.

אמיתי שוחט: אחד הוא החזרה בפועל, פיזית, ללימודים, והשני הוא המשך הלימודים המקוונים.

אמיתי שוחט: אני מכיר את כל הקשיים של השלטון המקומי והקשיים של משרד החינוך, ואת כל זה שהם בעצם תלויים במשרד הבריאות.

אמיתי שוחט: אבל כרגע, כפי שכבר נאמר, עבר חודש מתחילת המשבר והשיעורים והתכנים המשודרים עדיין לא נגישים ולא מונגשים.

אמיתי שוחט: בשבוע שעבר דיברו על תחרויות בבתי ספר ועל גיימינג.

אמיתי שוחט: לא ברור לי כיצד קורה דבר כזה, כיצד יש להם משאבים לדברים כאלה כשהם עדיין לא הנגישו, ולנו, האגפים המקצועיים במשרד החינוך שאמונים על השידורים, אומרים: הם לא מנגישים, אין להם כוח אדם ומשאבים להנגשה.

אמיתי שוחט: אני רוצה לציין שהחוק מחייב אותם להנגיש כל תחום, כל תוכן שהם מגישים.

אמיתי שוחט: ואם המשרד הולך על המשך שידורים מקוונים ועל למידה מקוונת, הוא חייב להנגיש את הכול.

אמיתי שוחט: זה חייב להיות ברור.

אמיתי שוחט: הנושא השני הוא ההתייחסות לתלמידים משולבים כחלק מכלל התלמידים.

אמיתי שוחט: ראיתי את המסמך שהוציא מנכ"ל משרד החינוך ליסודי ועל-יסודי.

אמיתי שוחט: במסמך הזה אין התייחסות לנושא של התלמידים המשולבים – לא ללמידה של התלמידים המשולבים, לא לאמירה הברורה שהתלמידים האלה הם חלק ממערכת החינוך.

אמיתי שוחט: לצערנו, יותר מדי פעמים עולה שהתלמידים המשולבים ותלמידי החינוך המיוחד בפרט הם לא חלק ממערכת החינוך הרגילה.

אמיתי שוחט: ואם המשרד טוען שהם חלק ממערכת החינוך הרגילה, זה חייב לבוא לידי ביטוי בכל מסמך ובכל דיון.

אמיתי שוחט: לא לחשוב בדיעבד איך אנחנו מכניסים אותם אחרי שכבר הוצאנו מתווה.

אמיתי שוחט: לכן הופתעתי לראות את המסמך שהמנכ"ל הוציא היום בלי התייחסות מפורטת ונרחבת לתלמידים המשולבים.

ניצן הורוביץ: אמיתי, אתם שותפים לאיזשהו שולחן עגול או לאיזשהו צוות התייעצות או הידברות עם הגורמים השונים?

אמיתי שוחט: לא, כרגע אין דבר כזה.

ניצן הורוביץ: אין דבר כזה.

ניצן הורוביץ: הבנתי.

אמיתי שוחט: אני יודע שהמטה עושה עבודה.

אמיתי שוחט: המטה ומשרד החינוך, כמו כולנו, נתקענו עם הסיפור של הקורונה, אבל עבר כבר חודש ואנחנו מצפים שלפחות ברמת ההצהרות של מנכ"ל משרד החינוך או של שר החינוך, כשהם מדברים על החינוך המיוחד ועל החינוך הרגיל, שידברו גם על התלמידים המשולבים.

אמיתי שוחט: שהתלמידים המשולבים לא יהיו משהו שצריך לתת לו פתרון בדיעבד.

אמיתי שוחט: אנחנו מכירים את הקשיים של השלטון המקומי, אנחנו מכירים את הקשיים של משרד החינוך ועדיין, אם משרד החינוך מדבר על כך שהפתרון הוא למידה מקוונת, גם המשלבים חייבים להיות באמת חלק מהסיפור הזה.

אמיתי שוחט: זאת אומרת, אם למידה מקוונת היא פתרון, המשלבים צריכים להיות שם.

אמיתי שוחט: הם לא באים כבייבי סיטר אלא באים כמתווכים בלמידה.

אמיתי שוחט: אלה הדברים העיקריים ונשמח שהמשרד יתייחס אליהם.

ניצן הורוביץ: תודה רבה.

ניצן הורוביץ: יש לנו נציגים מהממשלה?

ניצן הורוביץ: כן, איתמר, שלום לך, צוהריים טובים.

ניצן הורוביץ: בבקשה, איתמר.

איתמר גרוטו: אני אפרט את העמדה של המשרד שלנו בקצרה.

איתמר גרוטו: נמצאת פה גם ד"ר אפרת אפללו, שנמצאת כאן ותוכל להשלים אם יהיו עוד שאלות כי אני צריך להמשיך הלאה.

איתמר גרוטו: אנחנו רואים חשיבות רבה בחזרה לפעילות של החינוך המיוחד וגם אחרי זה של החינוך הרגיל.

ניצן הורוביץ: חברים, אני מבקש להיות בשקט אחרת לא שומעים.

ניצן הורוביץ: אם תדברו כשמדברים בזום לא נשמע שום דבר.

ניצן הורוביץ: אני מבקש להיות בשקט.

ניצן הורוביץ: כעת מדבר איתמר גרוטו, המשנה למנכ"ל משרד הבריאות.

איתמר גרוטו: אנחנו רואים חשיבות בחזרה לפעילות של החינוך המיוחד בשני היבטים: גם בהיבט הבריאותי, שזה מה שחשוב לכולנו – בעיקר טובת הילדים וטובת המשפחות, אבל גם בהיבט המשקי יש לזה חשיבות.

איתמר גרוטו: אנחנו חושבים שאפשר וצריך לאזן בין הצרכים של הילדים וההורים להגנה על בריאות הציבור.

איתמר גרוטו: אפשר להגיע לאיזון כזה באמצעות הפקדה טובה על הכללים שאנחנו קבענו וקובעים.

איתמר גרוטו: אנחנו חושבים שצריך לפעול באופן מדורג – להתחיל לאט ולעלות בהדרגה וכל הזמן לראות את מצב התחלואה.

איתמר גרוטו: אנחנו בעצם רואים את התפקיד שלנו בגיבוש ההנחיות המקצועיות.

איתמר גרוטו: אנחנו פחות מבינים בחינוך ואיך המסגרת עובדת, אבל אנחנו כמובן נמצאים בקשר מתמיד ובייעוץ עם משרד החינוך באמצעות מספר גורמים.

איתמר גרוטו: הכללים הבסיסיים הם, קודם כל, שמירה על כללי ההתנהגות האישית, שהם מדידת חום, מסכה, היגיינה וכולי, צמצום ככל שניתן לקפסולות קבועות, כלומר קבוצות קבועות שיבואו ויעבדו ביחד בכל מיני מסגרות: שבוע-שבוע, 4-10 או כל מיני אפשרויות שבהן אפשר לשלב את זה.

איתמר גרוטו: דבר נוסף שחשוב לנו מאוד הוא לשמור על קבוצות הסיכון.

איתמר גרוטו: אם יש תלמידים, הורים או גם מורים בקבוצות סיכון, כל אלה לא יוכלו ליהנות מהשינוי והם חייבים לשמור על עצמם יותר.

איתמר גרוטו: אלה העקרונות שהתווינו וכמו שאמרתי, אנחנו נמצאים כל הזמן בקשר עם משרד החינוך כדי לראות איך מתרגמים את העקרונות האלה למעשים.

ניצן הורוביץ: איתמר, לחברי הכנסת יש כמה שאלות ותכף נשמע גם את נציגי משרד החינוך.

ניצן הורוביץ: נושא שעולה בהרבה מאוד פניות אליי של מורים וגם של הורים, הוא החשש מסיכון, מהידבקות עקב המאפיינים המיוחדים של ילדים במסגרות האלה מבחינת צורך במגע פיזי ודברים דומים.

ניצן הורוביץ: איך אתם נערכים לזה כי זה חשש שעולה כל הזמן.

ניצן הורוביץ: תכף נשמע גם את המורים ובטח גם אתה שמעת ישירות מהמורים על העניין הזה.

ניצן הורוביץ: ואם יש שאלות נוספות לחברי הכנסת לאיתמר גרוטו, בבקשה.

ניצן הורוביץ: חבר הכנסת יוסף ג'בארין, בבקשה.

יוסף ג'בארין: שלום איתמר, ויישר כוח על המאמצים שאתם עושים.

יוסף ג'בארין: האם אתם מודעים לפערים ברמה של משרד הבריאות, בין המצב בבתי הספר הערבים או ביישובים הערבים לעומת היישובים היהודים?

יוסף ג'בארין: קיבלתי מכתב מראשי הרשויות המקומיות הערביות שמדבר על כך שבחברה הערבית המחלה מתגברת דווקא עכשיו ואולי השיא עוד לפנינו.

יוסף ג'בארין: לכן הם לא חושבים במונחים של חזרה ללימודים אלא איך להמשיך ולהתגונן.

יוסף ג'בארין: אני יודע כמה המצב שונה בחברה היהודית, אבל בכל זאת יש פערים ויש גם חשש שאין להם את המשאבים כדי להכין את בתי הספר לחזרה.

ניצן הורוביץ: אני רק מדגיש שאנחנו עוסקים כרגע בחינוך המיוחד ונתמקד בזה.

ניצן הורוביץ: האם יש שאלות על החינוך המיוחד?

ניצן הורוביץ: בבקשה, חברת הכנסת אורלי פרומן.

אורלי פרומן: שלום, איתמר, יש לי שלוש שאלות קצרות.

אורלי פרומן: והיה והחינוך המיוחד יחזור לפעילות במתכונת שתיארת, האם ניתן יהיה לעשות בדיקות לכל באי המסגרת החינוכית – לילדים, למורים, להורים, לנהגים שמסיעים את הילדים, למלווים של הילדים ולכל הצוות הטיפולי הנלווה?

אורלי פרומן: שנית, האם תהיינה גם מגבלות לגבי צוות חינוכי שנמצא בגילאי סיכון כפי שהגדרתם, גיל 65 ומעלה?

אורלי פרומן: ושאלה אחרונה, האם תצא איזושהי הדרכה מסודרת לצוותים איך לנהוג באותם ימים?

אורלי פרומן: תודה.

ניצן הורוביץ: שאלות נוספות לחברי הכנסת בנושא החינוך המיוחד למשרד הבריאות.

ניצן הורוביץ: חברת הכנסת עומר ינקלביץ', בבקשה.

עומר ינקלביץ': האם הייתה מחשבה להחריג את המורים של החינוך המיוחד כגורם חיוני, כשם שרופאים מוחרגים?

ניצן הורוביץ: כן, בבקשה, חבר הכנסת יבגני סובה.

יבגני סובה: פרופ' גרוטו, שאלה כללית.

יבגני סובה: אמרת שאתם צריכים להגיע לאיזון, לפעולה ולהנחיות.

יבגני סובה: השאלה היא האם בשורה התחתונה זה המילה שלכם, או שאתם, כמו שאתם אוהבים לומר ולחזור ולומר, אתם גוף רגולטורי?

יבגני סובה: האם תפרסמו את ההנחיות גם בנושא חינוך מיוחד ואז כל עם ישראל יידע מה ההנחיות שלכם.

יבגני סובה: או שאתם מתכוונים לדבר ולדבר?

יבגני סובה: אני רוצה להבין מה ההנחיות שלכם, האם זה מרחק, האם זה הסעות וכולי.

יבגני סובה: תגידו מה ההנחיות שלכם ואז נראה מי אחראי על יישום ההנחיות.

יבגני סובה: אני רוצה להבין ממה שאמרת.

יבגני סובה: תודה.

ניצן הורוביץ: כן, בבקשה, איתמר.

אורי מקלב: אדוני היושב-ראש, אני נמצא בחדר הסמוך ולא נראה לי שאתה הולך לקפח אותי.

אורי מקלב: אני מתנצל ויכול להיות שאיתמר הזכיר את זה בדבריו.

אורי מקלב: המאמצים שנעשים כדי להחזיר את החינוך המיוחד למסלול הלימודים, יש להם חשיבות מיוחדת וודאי יש כאן גם צורך מיוחד.

אורי מקלב: האם אתם עושים דיפרנציאציה בין מה שנקרא חינוך מיוחד?

אורי מקלב: הילדים שנמצאים בסיכון גבוה – הם משותקים, יש להם אחוזי נכות מאוד גבוהים, בחיי היום-יום הם הרבה יותר רגישים וכולי.

אורי מקלב: יש כאלה שנמצאים בחינוך המיוחד ויש להם 150% נכות, אנשים שצמודים למטפלים ויש להם עוד מורכבויות מאוד מאוד גדולות בתפקוד היום-יומי שלהם.

אורי מקלב: התעוררתי לעניין הזה מכיוון שפנו אליי אתמול בלילה מארגון שמייצג את הילדים הנכים, ארגון אהבה.

אורי מקלב: הם טוענים שיש סיכון בחזרה שלהם ללימודים.

אורי מקלב: לכן, השאלה שלי לאיתמר, אדוני היושב-ראש, היא האם אתם מחלקים בתוך החינוך המיוחד לבעלי סיכון יותר גבוה או לבעלי סיכון נמוך?

אורי מקלב: במיוחד לגבי הילדים שהם בעלי נכות גבוהה.

ניצן הורוביץ: תודה לחבר הכנסת אורי מקלב.

ניצן הורוביץ: חבר הכנסת אופיר סופר, בבקשה.

אופיר סופר: שלום, יישר כוח על הכול.

אופיר סופר: משהו קצר מאוד שנוגע יותר לילדים המונשמים, פחות לחינוך המיוחד.

ניצן הורוביץ: אנחנו דנים בנושא החינוך המיוחד.

ניצן הורוביץ: יש הרבה שאלות לשאול אותו, אבל אנחנו באמת מנסים למקד את הדיון.

ניצן הורוביץ: יש הרבה שאלות לשאול אותו ואנחנו באמת מנסים למקד את הדיון.

אופיר סופר: אני מקבל הרבה פניות לגבי הסיפור של הילדים המונשמים מבחינת הסטריליזציה של המשפחה וכל הקושי.

אופיר סופר: האם כמו בסוגיית בתי האבות האוכלוסייה הזאת מקבלת איזשהו טיפול נקודתי?

ניצן הורוביץ: אנחנו מתמקדים בחינוך המיוחד.

ניצן הורוביץ: איתמר, תענה על הדברים ואני עובר למשרד החינוך.

איתמר גרוטו: אני אשתדל לענות על כל השאלות.

איתמר גרוטו: לא להכול יש לי תשובות.

איתמר גרוטו: אני אדבר על סיכון ההדבקה, וזאת שאלה שאתה שאלת, חבר הכנסת הורוביץ.

איתמר גרוטו: בסופו של יום, ההדבקה של מחלת הקורונה היא הדבקה טיפתית, זאת אומרת שזה לא עף באוויר ולא עובר באוויר.

איתמר גרוטו: לכן ברור שאם אנחנו מקפידים על הכללים הבסיסיים של חבישת מסכה והיגיינת ידיים, אפשר להתמגן בפני המחלה ולא צריך מיגון מיוחד של סרבלים או משהו בסגנון הזה.

איתמר גרוטו: לאט לאט אנחנו מוציאים את זה גם מתוך מערכת הבריאות ומשאירים את זה רק למצבים מסוימים, שבהם יש תהליכים המשלבים כל מיני פעולות פולשניות בחולה.

איתמר גרוטו: לכן, בהחלט אפשר להתגבר ואנחנו מאמינים שכן ניתן לקיים לימודים בתנאים מסוימים, גם בחינוך המיוחד שאני מבין את הקושי של הילדים בו.

איתמר גרוטו: כמובן שיהיה צריך להקפיד שבעתיים בנושא ההיגיינה ודברים כאלה.

איתמר גרוטו: נשאלתי לגבי הפערים בין יהודים לערבים.

איתמר גרוטו: אני לא אתייחס לסוגיה הכוללת, אבל בהחלט אחד התנאים שלנו לכניסה יהיה אישור שאין שם כרגע איזושהי התפרצות.

איתמר גרוטו: יש לנו תמונת מצב לא רעה לגבי מצב היישובים, גם במגזר היהודי וגם בערבי.

איתמר גרוטו: ככל שיש התפרצות ביישוב מסוים, שם נצטרך לעצור את הלימודים באותה תקופה, גם של החינוך המיוחד.

איתמר גרוטו: כרגע, למעט אותן ערים מסוימות שכולנו מכירים, אין לנו בעיה כזאת ביישוב שחורגת מגדר המצב.

איתמר גרוטו: לגבי נושא הבדיקות, מבחינת כמות הבדיקות, אנחנו נמצאים כל הזמן בעלייה מתמדת בהיקפי הבדיקות.

איתמר גרוטו: נכון להיום אנחנו יכולים לתעדף את הבדיקות בעיקר לנושא של בתי אבות וזיהוי של מוקדי התפרצות.

איתמר גרוטו: צריך לזכור שבדיקות לא יכולות לזהות את כל החולים ולכן הן לא יכולות למנוע חד משמעית כניסה של אנשים.

איתמר גרוטו: הבדיקה של החום לא פחות חשובה מבדיקת המעבדה וכמובן, נעשה את זה באופן מדגמי, במיוחד במקומות שבהם נראה שיש איזשהו סיכון יתר.

איתמר גרוטו: נוכל לפעול באופן מדגמי גם במוסדות החינוך המיוחד.

איתמר גרוטו: בהיבט של גילאי הסיכון למורים, כמובן שהגיל הוא 65 והדבר השני הוא הנושא של קבוצות סיכון.

איתמר גרוטו: זה מתייחס גם למורים וגם להורים – אם יש הורה בבית שהוא בקבוצת סיכון – או לילדים עצמם שנמצאים בקבוצות סיכון, כמו שציין חבר הכנסת מקלב.

איתמר גרוטו: גם אלה לא יוכלו לחזור בשלב הזה וציינתי את זה קודם.

איתמר גרוטו: בנושא ההדרכה, יש לנו ערכות הדרכה ויחד עם משרד החינוך נוכל לפתח לומדות לעניין הזה בקלות.

איתמר גרוטו: יש לנו כבר הרבה מאוד חומר שצריך לשכפל ולהתאים אותו למורים.

איתמר גרוטו: לגבי השאלה של גורם חיוני, אכן, המורים בחינוך המיוחד יוגדרו כצוות חיוני וזאת בהחלט הכוונה שלנו.

איתמר גרוטו: יש לנו הנחיות מסודרות לגבי מה אנחנו רוצים, איזה מרחק, איזה תנאים ואיזה כללים.

איתמר גרוטו: כל הדברים האלה כתובים וקיימים וכמו שאמרתי, אנחנו לא רק רגולטור כי בסוף צריך גם לתרגם את זה לאופרציה אחד לאחד.

איתמר גרוטו: לכן אנחנו יושבים גם עם משרד החינוך ולא רק זורקים הנחיות באוויר ומשאירים את מערכת החינוך להתמודד לבד.

איתמר גרוטו: עד כאן.

אורלי פרומן: מה עם המשלבים, גם הם הוגדרו כעובדים חיוניים?

איתמר גרוטו: כן.

ניצן הורוביץ: תודה, איתמר.

ניצן הורוביץ: תישאר איתנו לרגע.

ניצן הורוביץ: אני שואל שוב האם יש מישהו מהסתדרות המורים?

ניצן הורוביץ: מיכל, אם את איתנו, תפתחי אצלך את הסאונד.

מאיר אסרף: את מיכל לא הכניסו בזום.

מאיר אסרף: אני הנציג של הסתדרות המורים בכנסת.

מאיר אסרף: יש פה תקלה טכנית.

ניצן הורוביץ: אתה רוצה לייצג את המורים?

ניצן הורוביץ: בבקשה.

ניצן הורוביץ: בוא תגיד, בקצרה ובלי הקדמות מיותרות, מה עמדת הסתדרות המורים.

מאיר אסרף: שמענו עכשיו את ההחלטה של משרד הבריאות.

מאיר אסרף: אני לא יודע אם זאת ההחלטה המוסמכת, אבל אני מניח שיפנו אלינו על מנת שנדון בנושאים שצריך לדון בהם, כמו למשל הביטחון והבטיחות של המורים.

מאיר אסרף: בהיבט הזה יש לנו הרבה מה לומר והרבה מה לדרוש מהמדינה לפני שחוזרים ואיך חוזרים.

ניצן הורוביץ: הכוונה פה היא שתגידו מה מטריד אתכם.

מאיר אסרף: אחד הדברים שהכי מטרידים הוא העובדה שיש קושי במוסדות גיל רך וחינוך מיוחד להקפיד על אותם כללים שפרופ' גרוטו דיבר עליהם.

מאיר אסרף: הוא לא ציין אותם, אבל הכללים גם נוגעים לזה שיש צורך להרחיק ולמנוע מגע.

מאיר אסרף: גם הילדים נושאים את המחלה ולכן הם כן מדבקים.

מאיר אסרף: יש בעיה נוספת בחינוך המיוחד והיא בנושא שימוש במכשירים ובכליו של תלמיד אחד על ידי תלמיד אחר.

מאיר אסרף: גם זאת נקודה שצריך לתת עליה את הדעת.

מאיר אסרף: שמענו קודם על נושא ההסעות ולהבנתי, נושא ההסעות הוא גם בעייתי.

ניצן הורוביץ: מאיר, בוא תגיד לנו מה אתם מבקשים ספציפית ואם אין לך את הדברים, אולי תנסה להביא לנו לדיון בדקות הקרובות את נציג הסתדרות המורים, את מיכל בן דוד, שתגיד ספציפית מה מבקשים.

ניצן הורוביץ: אני חושב שזה יהיה יותר יעיל ויותר נבון.

ניצן הורוביץ: אם אתה יכול, תנסה לארגן את זה ובינתיים תחכה איתנו על הקו.

עומר ינקלביץ': מסכות, כפפות, כמו בכל מקום.

עומר ינקלביץ': זה לא שונה.

עומר ינקלביץ': הילדים לא שונים מאף אחד אחר

ניצן הורוביץ: רגע, עומר, לא להתפרץ לדבריי.

ניצן הורוביץ: אי אפשר ככה.

ניצן הורוביץ: באמת, אני לא מסוגל.

ניצן הורוביץ: רחלי אברמזון, מנהלת האגף לחינוך מיוחד, בבקשה.

רחל אברמזון: שלום לכולם.

אריה מור: רחלי, אני אעלה קודם?

רחל אברמזון: כן, אריה.

רחל אברמזון: כן.

אריה מור: שלום, היושב-ראש, אני סמנכ"ל החירום והביטחון של משרד החינוך ואני מוביל במשרד החינוך את התהליכים של החזרה לשגרה.

אריה מור: מערכת החינוך נערכת לחזרה הדרגתית לשגרה על פי הנחיות משרד הבריאות, בתיאום עם משר הבריאות, בתיאום עם פרופ' גרוטו ועם אנשיו, בדקויות הכי קטנות של החזרה של כל שכבת גיל, לרבות החינוך המיוחד.

אריה מור: אנחנו ממתינים גם היום להחלטת הממשלה בשלוש אחר הצוהריים כדי שנדע לאיזה כיוון אנחנו הולכים בעניין הזה.

ניצן הורוביץ: זאת אומרת שהסיפור של חזרה ביום שלישי לא סגור.

אריה מור: מבחינתנו אנחנו נערכים וערוכים.

אריה מור: ברגע שנקבל את האוקיי, נוציא הנחיות ברורות ונמשיך להתקדם.

ניצן הורוביץ: מי צריך לתת את האוקיי?

אריה מור: אנחנו נמצאים בקשר רציף עם כל הגורמים המקצועיים, לרבות משרד הבריאות, ומכינים את התוכניות.

אריה מור: רחלי אברמזון תפרט את כל התשובות לכל השאלות שעלו כאן.

אריה מור: אנחנו מאמינים וחושבים שהחינוך המיוחד הוא הראשון שיש להחזיר בהדרגתיות ובצורה זהירה וברורה בהקדם האפשרי.

אריה מור: העקרונות של החזרה הם למידה בקבוצות קטנות, קבועות, ומניעת ערבוב לצד הנחיית הצוותים לכל אותה התנהלות.

אריה מור: רחלי תסביר את כל המהלך, לרבות ההנחיות לגבי ההסעות.

אריה מור: אנחנו לא מפספסים שום פרט וברורה לנו כל ההתנהלות, גם של הסעה, גם בכניסה אל המוסד וגם העבודה בתוך המוסד.

אריה מור: לכן עוברים על כל ההנחיות באופן פרטני ביותר יחד עם ד"ר אפרת אפללו ויחד עם פרופ' גרוטו על מנת שנוכל לעשות את זה בצורה המיטבית והזהירה ביותר של התלמידים, תוך שמירה על כל הכללים, על הביטחון, על הבטיחות ועל הבריאות של התלמידים, של עובדי ההוראה ושל צוות המוסד באשר הוא.

אריה מור: אני מציע שרחלי תפרט את החלק שלה.

ניצן הורוביץ: לפני רחלי, הצלחנו להעלות את נציגת הסתדרות המורים.

ניצן הורוביץ: מיכל בן דוד, הממונה על החינוך המיוחד בהסתדרות המורים, תפתחי את הסאונד ותגידי שלום.

עומר ינקלביץ': ונשמח לדעת אם הם סגורים ביניהם, משרד החינוך והסתדרות המורים, או שכל אחד נמצא בטריטוריה אחרת.

ניצן הורוביץ: מיכל בן דוד לא נמצאת?

ניצן הורוביץ: אני מנסה לתת למורים את הבמה.

עומר ינקלביץ': כנראה הם לא מעוניינים, כנראה הם לא חפצים.

ניצן הורוביץ: הם חפצים ומבקשים להשתתף בדיון, רק שיש לנו פה איזושהי תקלה איתם.

ניצן הורוביץ: ברגע שתעלו אותה, היא תהיה על הקו ואתם תראו אותה, תגידו לי ולא לפני כן.

עומר ינקלביץ': אדוני היושב-ראש, אני יכולה לשאול אותה שאלה קצרה?

ניצן הורוביץ: לא, לא.

ניצן הורוביץ: עכשיו אנחנו פונים לרחלי אברמזון, מנהלת האגף לחינוך מיוחד.

ניצן הורוביץ: רחלי, בבקשה.

רחל אברמזון: שלום לכולם, כפי שאריה ציין, העמדה שלנו היא באמת להחזיר באופן מבוקר ומדורג את תלמידי החינוך המיוחד למוסדות החינוך.

רחל אברמזון: אנחנו מדברים על עבודה בקבוצות מאוד מאוד קטנות ומאוד בזהירות.

רחל אברמזון: יש לנו צוותים שוטפים שעובדים יחד עם משרד הבריאות, כפי שציין פרופ' איתמר גרוטו, ואנחנו נמצאים איתם בקשר שוטף.

רחל אברמזון: גם הנוהל לגבי התנהלות אורחות החיים בתוך מוסדות החינוך כשנקבל את האישור ונתחיל להתניע את המהלך, הנוהל הזה מפורט ומדויק.

רחל אברמזון: הוא בהתאם להנחיות.

רחל אברמזון: שום דבר לא ייעשה ללא הנחיה ברורה והבנה שאנחנו לא מסכנים, לא את הצוותים ולא את התלמידים שלנו.

רחל אברמזון: לכן, הכול ייעשה בזהירות.

רחל אברמזון: אני רוצה להדגיש שכבר התחלנו איזושהי התנעה, גם של שיח.

רחל אברמזון: כמובן שי שלנו שיח שוטף גם אל מול השלטון המקומי, כי אם מדברים על החרגה של צוותים נוספים, כמובן שהשלטון המקומי נמצא שם בשיתופי פעולה שוטפים ורציפים, ויחד איתם אנחנו מנהלים את ההתקדמות הזאת.

רחל אברמזון: גם לגבי מיפוי האוכלוסיות, מנהלי מוסדות החינוך שלנו מכירים היטב את התלמידים שלהם.

רחל אברמזון: הם יודעים גם לומר לנו מי יכול להגיע בשלב הנוכחי, ואיך זה ניתן להפעלה.

רחל אברמזון: אנחנו נמצאים שם ואני חייבת גם לומר שאנחנו לא שוכחים לרגע אחד את ארגוני ההורים.

רחל אברמזון: לא לשכוח שאת כל המהלך של ההתקדמות עם החזרה אולי באופן כזה או אחר, התנענו לא מזמן עם איזושהי חשיבה ובניית עקרונות.

ניצן הורוביץ: ספציפית שמענו כאן שארגוני ההורים לא שותפו בכלל בעניין.

רחל אברמזון: רגע, רגע.

רחל אברמזון: אני רוצה לומר שלאט לאט, גם בין ערב חג לערב חג, התחלנו כבר איזשהו שיח עם נציגי ההורים של החינוך המיוחד בהנהגת ההורים הארצית, התחלנו איזשהו שיח אל מול ארגונים אחרים.

רחל אברמזון: לא הספקנו לקיים את השיח הזה עם כולם.

רחל אברמזון: אנחנו בהחלט קשובים, נכנס שולחן עגול ונשב יחד עם כולם כדי להציג להם את העקרונות שנראים לנו כסבירים, וגם כדי לשמוע מהם אם ישנם דיוקים כאלה ואחרים.

רחל אברמזון: בשמחה, אנחנו לא נפסח על אף אחד.

ניצן הורוביץ: את זה היה צריך לעשות מזמן את השולחן העגול הזה.

רחל אברמזון: השולחן העגול קיים, אדוני היושב-ראש, לאורך כל הדרך.

רחל אברמזון: יש אילוצים כאלה ואחרים שאנחנו ניקח בחשבון ונמשיך לקיים אותם כמו שאנחנו מקיימים אותם בשגרה.

ניצן הורוביץ: יש לך איזשהו צפי?

ניצן הורוביץ: איזושהי התחלה של כיוון מתי הילדים הראשונים יתחילו לחזור לאיזשהו סוג של פעילות?

רחל אברמזון: אנחנו רוצים להמתין היום להחלטות שיתקבלו ובהתאם לזה, אנחנו נודיע ונעדכן מייד כשאנחנו נדע מה מאושר ומה כבר אפשר לצאת איתו לדרך.

ניצן הורוביץ: נאמר לי שנציגת הסתדרות המורים נמצאת וחשוב לשמוע אותם.

מיכל בן דוד: כן, שומעת.

ניצן הורוביץ: תודה, שלום לך.

ניצן הורוביץ: את הממונה על החינוך המיוחד בהסתדרות המורים.

מיכל בן דוד: נכון.

מיכל בן דוד: אני נציגת החינוך המיוחד ומנהלת בית ספר לילדים בסיכון, הפרעות התנהגות קשות במחוז חיפה.

מיכל בן דוד: אני מביאה כאן קול מאוד רחב של מספר מנהלים ועובדי הוראה בחינוך המיוחד.

מיכל בן דוד: לכולם יש את הרצון לחזור, לראות את הילדים, לסייע להם במצוקות השונות שלהם.

מיכל בן דוד: החינוך המיוחד הוא קשת מאוד רחבה וכשכולנו מסתכלים על התנאים לחזרה והתנאים הבסיסיים לשמור על הבטיחות והבריאות של התלמידים שלנו, אנחנו מתקשים מאוד לראות כיצד זה מתקיים.

מיכל בן דוד: איך אנחנו יכולים לשמור שני מטר בין תלמיד לתלמיד?

מיכל בן דוד: איך אנחנו יכולים לשמור שילד שנוגע בחפץ, ילד אחר לא ייגע בו ואיך למנוע הדבקה?

מיכל בן דוד: איך ראינו שכיתה אחת תצא בכל פעם להפסקה, איך אפשר לשמור שני מטר בין תלמיד לתלמיד?

מיכל בן דוד: אנחנו שואלים איך אפשר שילד שמגיע בהסעה, ואנחנו יודעים שההסעה הזאת תשמש עוד תלמידים או נוסעים אחרים, איך אנחנו יכולים לשמור על הבטיחות של הילדים האלה, שהם יגיעו ושבאמת הכול יהיה סטרילי ונקי גם כשהם חוזרים בהסעה הזאת?

מיכל בן דוד: אנחנו שואלים מה עושים לגבי ילדים שלא מסוגלים לראות אותנו עם מסכה או שלא מסוגלים לשים בעצמם את המסכה?

מיכל בן דוד: אנחנו שואלים מה עושים עם ילדים שצריך לנקות את הצרכים שלהם ובאמת יש להם בעיה פיזית, שהם לא יכולים בעצמם לנקות את הפה ואת הצרכים.

מיכל בן דוד: איך אפשר לשמור מהם שני מטר?

מיכל בן דוד: אנחנו באמת שואלים מה עם הילדים שצריכים את המגע שלנו ואת החיבוק?

ניצן הורוביץ: את מי אתם שואלים את כל השאלות האלה?

ניצן הורוביץ: את אומרת: אנחנו שואלים ושואלים ושואלים.

ניצן הורוביץ: את מי אתם שואלים ובאיזה פורום אתם מידברים על העניין הזה או דנים בזה?

ניצן הורוביץ: השאלות כאן מצוינות, אבל האם מי שצריך לתת תשובות יושב איתכם?

ניצן הורוביץ: אתם שותפים בפורום שבו אתם שואלים את כל השאלות האלה?

מיכל בן דוד: לצערי, עם כל ההערכה לאגף ולמנכ"ל, שבאמת עושים מאמצים אדירים לתפור את החליפות המדויקות ביותר לכל אחד מהסקטורים בחינוך המיוחד, אני לא מכירה סקטור שאנחנו שותפים לו ובאמת חושבים איך אפילו לקחת נציגות מכל אחד מהחלקים בתוך החינוך המיוחד.

מיכל בן דוד: באמת שהם יישבו ויתפרו את החליפה המדויקת ויראו באמת מה ישים להחזיר קודם ומה כרגע לא רואים דרך להחזיר.

מיכל בן דוד: אני לא חושבת שאנחנו שותפים במהלכים הללו.

ניצן הורוביץ: הבנתי.

ניצן הורוביץ: תודה, מיכל.

ניצן הורוביץ: רחלי, ממה שאנחנו שומעים כאן גם מההורים, גם מהמורים, גם מההסעות וגם מהשלטון המקומי, זה בעצם שלא מדברים איתם ולא מתייעצים איתם ואין שום הידברות משותפת.

ניצן הורוביץ: כולם באפלה ובערפל ובתסכול.

ניצן הורוביץ: רחלי, אני מבין את הקושי וכולנו במשבר, זה ברור לי.

ניצן הורוביץ: אבל כדי שאפשר יהיה, צריך לשבת איתם ולדבר איתם.

ניצן הורוביץ: זה לא ייעשה בלעדיהם.

רחל אברמזון: אדוני היושב-ראש, אני רוצה לדבר על דברים שאני הייתי שותפה להם ואני יודעת.

רחל אברמזון: עם השלטון המקומי יש קשר רציף.

מיכל מנקס: סליחה, רחלי, אני רוצה לתקן את מה שאמר היושב-ראש.

מיכל מנקס: אם התפרש כדבר, ממש לא.

מיכל מנקס: אנחנו בקשר הדוק עם משרד החינוך.

מיכל מנקס: כך גם אמרתי.

רחל אברמזון: תודה, מיכל.

רחל אברמזון: אני אוסיף ואומר שמשרד הבריאות נמצא איתנו כל היום בכל דיון.

רחל אברמזון: ואני אגיד מה אני, מנהלת האגף לחינוך מיוחד, עוד טרם היציאה שלנו לחופשת הפסח כינסתי את כל המנהלים לשיחה ולמפגש כדי להקשיב ולשמוע.

רחל אברמזון: אני חושבת שיש לנו מנהלים מקצועיים ביותר שיודעים להגיד בדיוק מי האוכלוסייה שלהם.

רחל אברמזון: אני לא צריכה לשבת לדיונים נוספים ולעשות איזושהי חשיבה.

רחל אברמזון: כל מנהל יודע בבית ספרו, וכך גם מיכל שאני מאוד מעריכה כמנהלת, יודעת להגדיר מי הם התלמידים אצלה שיכולים, והיה ונוכל להביא אוכלוסייה מסוימת לתוך המסגרות.

רחל אברמזון: מי מהתלמידים שלה מסוגל להיות שם, יכול להגיע ואין שם סיכון לא לחייו, וכמובן, לא לצוות, ומי התלמידים שימתינו עוד קצת לשלב הבא.

רחל אברמזון: הכול מדורג, הכול נעשה באופן אחראי.

רחל אברמזון: לא הספקנו להקיף את כל הארגונים ואת כל האנשים.

רחל אברמזון: אנחנו שוב נתכנס לשולחן העגול שמתבצע ומתקיים באופן שוטף גם במהלך כל שנת הלימודים.

רחל אברמזון: בינתיים, יעידו גם ההנהגה הארצית, נציגי ההורים של החינוך המיוחד.

קריאה: חד משמעית.

קריאה: רחלי, חד משמעית את צודקת.

קריאה: יש קשר רציף עם הנהגת ההורים הארצית.

רחל אברמזון: אז אני לא יודעת מי אומר שלא משתפים, לא שומעים, לא מדברים.

קריאה: הנהגת ההורים הארצית לא מייצגת את ההורים של חינוך המיוחד.

קריאה: את יודעת את זה ומתעלמת מזה.

רחל אברמזון: הנהגת ההורים הארצית, יש לה נציגות מכובדת - - -

ניצן הורוביץ: רחלי, תודה על הדברים בינתיים.

ניצן הורוביץ: יש שאלות לחברי הכנסת, בבקשה, חברת הכנסת עומר ינקלביץ'.

ניצן הורוביץ: אחריה עידן רול.

עומר ינקלביץ': גברתי, אני מבקשת להודות לכם, כמובן, על העבודה, אבל אני רוצה לומר לך שבימים האחרונים, כולל אתמול בערב, ואני לא אומר את שמות האנשים מפאת כבודם, פנו אלינו כולל מהסתדרות המורים ואמרו לנו בפירוש שאין הידברות והם בכוונתם, אם יכפו עליהם להגיע, הם יגישו בג"ץ.

עומר ינקלביץ': לכן ההידברות צריכה להיות הרבה יותר קונקרטית והרבה יותר ברורה ולא באוויר, כיוון שהמורים לא מתכוונים להגיע.

עומר ינקלביץ': זו כוונתם והם טוענים שלא מדברים איתם.

עומר ינקלביץ': בנוסף לכך אני רוצה לשאול אותך, האם ההנחיות שיצאו הבוקר לא יצאה שום הנחיה בנוגע לחינוך המיוחד?

עומר ינקלביץ': הוצאתם הנחיות והחינוך המיוחד לא קיים שם.

עומר ינקלביץ': ואני תוהה מדוע.

עומר ינקלביץ': הוציאו הנחיות לחינוך היסודי.

ניצן הורוביץ: תודה רבה.

ניצן הורוביץ: חבר הכנסת עידן רול.

עידן רול: אני אשמח אם תוכלי להסביר או לפרט לגבי החינוך המיוחד, שכפי שאמרנו מדובר בקשת מאוד רחבה של תלמידים עם קשיים שונים, עם מחלות רקע שונות.

עידן רול: מי בעצם קובע אלו קבוצות יוכלו לחזור ללמוד?

עידן רול: יש ילדים עם נכויות, יש ילדים עם מחלות רקע, מונשמים, יש ילדים עם אסתמה וכולי.

ניצן הורוביץ: שאלה חשובה.

ניצן הורוביץ: אני מניח שגם פרופ' גרוטו יוכל להשיב.

ניצן הורוביץ: חבר הכנסת יוסף ג'בארין.

יוסף ג'בארין: אני אשמח להתייחסותך לחששות שהועלו מצד המורים.

יוסף ג'בארין: אנחנו רוצים, כמובן, שעד כמה שאפשר תלמידי החינוך המיוחד יחזרו.

יוסף ג'בארין: אנחנו שומעים הרבה על הסבל של ההורים, אבל צריך לתת תשובה גם לחששות של המורים, בעיקר לעניין ההדבקה ואם אפשר באמת לשמור על ההנחיות תוך כדי הלימודים.

יוסף ג'בארין: יכול להיות שיהיה שינוי בהנחיות.

יוסף ג'בארין: אני בהחלט מבין את החששות הללו ואני מקווה לשמוע תשובות שיספקו גם אותם.

ניצן הורוביץ: תודה.

ניצן הורוביץ: אורלי, בבקשה.

אורלי פרומן: שלום, יש לי שאלה לגבי הילדים המשולבים.

אורלי פרומן: בתחילת הישיבה שלנו עלה די הרבה הנושא של הילדים המשולבים ומקומם.

אורלי פרומן: האם המשלבים אכן הוחרגו כעובדים חיוניים?

אורלי פרומן: מתוך 50,000 ביקורים שהגדרתם והקציתם, כמה ניתנו עד כה?

אורלי פרומן: כמה באמת משתמשים בזה?

אורלי פרומן: דובר פה על נושא השידורים שלא מונגשים, כשהחוק מחייב להנגיש כל שידור.

אורלי פרומן: תודה רבה על הכול.

ניצן הורוביץ: רחלי, תעני על זה ואז נשמע נציגים נוספים.

ניצן הורוביץ: בבקשה, רחלי.

עומר ינקלביץ': ניצן, יהיה מישהו שקשור לתקשוב?

רחל אברמזון: אני רוצה להסביר שההתייחסות שלנו במתווה וגם בעקרונות החזרה – לפתוח מסגרות וכולי – מתייחסים לכלל התלמידים כולל התלמידים המשולבים במערכת החינוך הרגילה.

רחל אברמזון: אנחנו לא מפרידים בין ילד לילד.

רחל אברמזון: יש לנו התייחסות מאוד ממוקדת גם לאפשר להם להגיע ולקבל את ההנגשות המותאמות להם.

רחל אברמזון: דבר שני, אני רוצה להתייחס לנושא ילדים משולבים.

רחל אברמזון: הילדים המשולבים שנמצאים היום במערכת החינוך, לא נולדו רק בימי הקורונה.

רחל אברמזון: הם נמצאים שם לאורך כל השנה, כל הזמן.

רחל אברמזון: לכן אני רוצה רק להזכיר ולסבר את האוזן שהצוות של האגף לחינוך מיוחד הנגיש באמצעות סרטונים, באמצעות הדרכה, באמצעות קורסים מקוונים כאלה ואחרים דרכי הוראה ולמידה מקוונות ואיך מתווכים חומרי למידה לתלמידים בשגרה, לא רק בימים האלה.

רחל אברמזון: יש הרבה מאוד חומרים.

רחל אברמזון: יש לנו גם את תוכניות הלימודים שלנו ואת תכנון הלימודים, שלוקחים בחשבון את כל הקשת הרחבה.

רחל אברמזון: כל אחד מהמורים, כל אחד מהמנהלים וכל אחד מאנשי המקצוע הוזמן לאורך כל השנה להיכנס ולהיעזר בחומרים האלה.

רחל אברמזון: זה לא משהו שהיינו צריכים להמציא ערב הקורונה.

רחל אברמזון: החומרים מונגשים והם נמצאים שם.

רחל אברמזון: עם זאת, אני אגיד שוב שגם אם צריך לדייק דברים מסוימים, אנחנו נמשיך לעשות את זה.

רחל אברמזון: את אותו נייר עמדה שדיברה עליו רויטל, שהגישה לי אותו ערב החג – אנחנו עובדים, בוחנים אותו.

רחל אברמזון: וכפי שאמרתי, אם צריך יהיה, ניערך בשבוע הבא לשולחן עגול עם שותפים נוספים.

ניצן הורוביץ: צריך, צריך.

ניצן הורוביץ: לא "אם".

ניצן הורוביץ: צריך, צריך.

רחל אברמזון: אז נעשה.

רחל אברמזון: נעשה.

רחל אברמזון: אמרתי, התחייבנו ואנחנו תמיד נמצאים שם בקשר הזה.

רחל אברמזון: אני רוצה לומר שגם השלטון המקומי, מנהלי אגפי החינוך, נמצאים שם יד ביד.

רחל אברמזון: אתם מדברים כל הזמן על המשלבים, אז גם שם יש הקשבה ויש עכשיו התכווננות להחזיר בחזרה את האנשים שלנו כעובדים חיוניים.

רחל אברמזון: אגפי החינוך, השלטון המקומי עושים את עבודתם.

ניצן הורוביץ: אני רוצה להביא כמה שאלות מהציבור דרך הפייסבוק, וחשוב לשמוע כי מדובר בהורים ובמורים.

ניצן הורוביץ: כותבת ענבל הס: אשמח להתייחסות לתלמידי השילוב, שנופלים בין הכיסאות.

ניצן הורוביץ: שירית לוי, אימא חד-הורית לילד עם צרכים מיוחדים: הילד חייב לחזור כי הם נובלים בבית.

ניצן הורוביץ: קשה מאוד בלי הטיפולים, מאוד משעמם לו בבית ולה עצמה מאוד קשה.

ניצן הורוביץ: היא מאוד רוצה שהוא יחזור ללימודים.

ניצן הורוביץ: שואלת מירי לייבנר: מי אמור לתת תשובה לגבי תלמידים עם מחלות רקע וכנ"ל לגבי צוות, מי קובע?

ניצן הורוביץ: וכותבת אלינור לב: כמורה, מה היא צריכה לעשות בפועל.

ניצן הורוביץ: למשל, היא אומרת, אם תלמיד מוריד את המסכה, היא צריכה לשים לו אותה בחזרה?

ניצן הורוביץ: בכוח?

ניצן הורוביץ: אלה שאלות שנשאלות ואני חושב שכדאי שגם משרד הבריאות יתייחס לזה ואם רחלי תרצה גם להתייחס.

ניצן הורוביץ: בלה בן גרשון, מנהלת מחלקה לאוטיזם ממשרד הבריאות, נמצאת איתנו?

ניצן הורוביץ: אני מנסה לתת לכולם אפשרות להתייחס.

עומר ינקלביץ': יש פה הודעה מהסתדרות המורים וכדאי שתכירו אותה: "עובדי הוראה יקרים, הריני להודיעכם כי בסיכום ותיאום עם מנכ"ל משרד החינוך, אנחנו ממשיכים למידה מרחוק וישולם שכר מלא".

עומר ינקלביץ': זה יצא עכשיו.

ניצן הורוביץ: זה הנושא הבא.

ניצן הורוביץ: בלה בן גרשון נמצאת?

ניצן הורוביץ: בבקשה, רחלי, האם את רוצה להתייחס גם לשאלה של עידן רול?

עידן רול: אני יכול להזכיר.

עידן רול: השאלה הייתה איך קובעים אלו קבוצות מהחינוך המיוחד יחזרו ללמוד ובאיזה תנאים?

ניצן הורוביץ: בבקשה, רחלי, בקצרה.

ניצן הורוביץ: את צריכה לפתוח את הסאונד אצלך.

רחל אברמזון: אני איתכם.

רחל אברמזון: לגבי ילדים עם מחלות כאלה ואחרות או עם גורמי סיכון, השיח שלנו הוא שיח מקצועי מול משרד הבריאות.

רחל אברמזון: אם יש מורכבות מסוימת, אנחנו ממשיכים להנגיש את ההתייחסות ואת הקשר הרציף בבית.

רחל אברמזון: גם השירות שהנגשנו בתוך מוסדות החינוך על ידי ביקור רופא, יתקיים אצל התלמידים בבתים.

רחל אברמזון: יודעות בדיוק מה צריך לעשות ואיך להישמר.

רחל אברמזון: כנראה תלמידים כאלה ואחרים לא יוכלו לפקוד את מסגרות החינוך שלנו.

רחל אברמזון: גם באופן הזה בביתם של התלמידים וגם בהתנהלות מרחוק.

רחל אברמזון: אין סיבה שידרוש בשלומם ואם הוא יכול, להנגיש להם טיפולים כאלה ואחרים.

רחל אברמזון: כמובן שאנחנו נתנהל מול ההנחיות של משרד הבריאות שיכולים או לא יכולים להגיע.

רחל אברמזון: הדבר השני, בתוך כל ההיערכות הזאת אנחנו גם לוקחים בחשבון את ההיערכות של הצוותים.

רחל אברמזון: הם עובדים באופן מלא.

רחל אברמזון: עומד לרשות הצוותים יתמוך ככל שצריך כי אנחנו מבינים שזה לא רק סיפור להחזיר ילדים, זה להביא אותם לבית הספר או לגן, אלא זה גם צוות שצריך להתמודד היום עם סוגיות שלא היו בעבר לכל קשת האתגרים שיעמדו לנו מחר.

ניצן הורוביץ: תודה, רחלי.

ניצן הורוביץ: אנחנו מנסים לשמוע את בלה בן גרשון ממשרד הבריאות.

ניצן הורוביץ: בבקשה, תתייחסי בקצרה.

בלה בן גרשון: אני מנהלת מחלקה לאוטיזם במשרד הבריאות.

בלה בן גרשון: אנחנו עובדים לגמרי ביחד עם משרד החינוך וכל ההחלטות מתקבלות אחרי דיון ואחרי שלוקחים בחשבון את כל הצדדים.

בלה בן גרשון: אומנם יש את כל סכנות ההדבקה שדיבר עליהן פרופ' גרוטו, ובמקביל יש לקחת בחשבון את כל הנזקים הנפשיים, שלפעמים הם לא פחות כבדים.

בלה בן גרשון: לכן אנחנו הולכים על קו מאוד מאוד דק.

בלה בן גרשון: אחד הדברים שדיברנו עליו עם משרד החינוך הוא שהצוותים החינוכיים והטיפוליים של משרד החינוך יבדקו ויבחנו את המשפחות שזקוקות יותר ממשפחות אחרות למענה דחוף.

בלה בן גרשון: יש משפחות שמגיעות למצב נפשי שהוא עד כדי אובדנות או הידרדרות בתפקוד או אלימות כי אלה ילדים – במיוחד ילדים אוטיסטים – שפעמים רבות יכולים להיות גם אלימים כלפי עצמם וגם כלפי המשפחות.

בלה בן גרשון: המצוקה של אותן המשפחות לפעמים כל כך גדולה, שאין לנו ברירה אלא לחשוב איך במתווה זהיר ויחסית בטוח בכל זאת לתת למשפחות האלה מענה.

בלה בן גרשון: כולנו מכירים את הילדים האלה ואנחנו יודעים שלא תמיד נוכל לשמור על הכללים שאנחנו כמשרד הבריאות קובעים.

בלה בן גרשון: יש טיפול בהפרשות והרבה פעמים אי אפשר להשתמש במסכה.

בלה בן גרשון: לא תמיד אפשר לשמור על מרחק ולכן אנחנו לוקחים בחשבון גם את הקשיים המיוחדים של הילדים האלה, עם הפרעות התנהגות קשות וכולי, וגם את המצוקה.

בלה בן גרשון: כל הזמן אנחנו שוקלים איפה הסכנה יותר גדולה ולכן לא פעם נגיע, כנראה, לפתרונות שהם לא כלליים וגלובליים אלא לבדיקה יותר עמוקה ויותר מדוקדקת, בניסיון גם לא לגרום נזק התפתחותי בהתקדמות של הילדים וגם לא לסכן את ההורים ואת הצוות.

בלה בן גרשון: יש אזורים אדומים שמהם לא נוכל להביא ילדים ויש משפחות שלא יוכלו להביא את הילדים בעצמם.

בלה בן גרשון: יש הרבה קריטריונים ואנחנו ממשיכים לדון עם משרד החינוך.

בלה בן גרשון: כמובן, משרד החינוך עובד גם עם ההורים ובאמת הכול נלקח בחשבון.

ניצן הורוביץ: בלה, תודה בינתיים.

ניצן הורוביץ: אני רוצה להתכנס לסיכום העניין של החינוך המיוחד כי יש לנו עוד כמה נושאים ואין לנו זמן בלי סוף.

ניצן הורוביץ: חברת הכנסת קרן ברק, בבקשה.

קרן ברק: אנחנו מנהלים פה דיון מאוד מאוד ארוך בנושא הזה ואני שמה לב לכך שהתמונה היחידה שמתבהרת היא שאין החלטה לגבי החינוך המיוחד בכלל.

קרן ברק: זה זורק לזה וזה זורק לזה וכל אחד אומר שהוא מחכה להנחיה.

קרן ברק: כל אחד מגלגל את זה למישהו.

קרן ברק: היושב-ראש, יש לי הרגשה שאנחנו סובלניים יותר מדי למה שקורה.

קרן ברק: לא סתם חלק מהאנשים נלחמו כדי שיקומו הוועדות בכנסת.

קרן ברק: אנחנו לא שדולה למען החינוך, אנחנו לא פורום חברי כנסת למען החינוך, אנחנו בוועדה בכנסת.

קרן ברק: כוועדה בכנסת תפקידנו לעשות הרבה יותר מאשר לשבת ולשמוע ולהבין אין שום תוכנית ואין כלום.

קרן ברק: אין.

קרן ברק: אם נהג ההסעות לא יודע היום, יום חמישי, מתי הוא מסיע, וזה המינימום שבמינימום, כנראה אף אחד לא יודע – לא ההורים, לא הנהגים, לא המורים ולא אף אחד.

קרן ברק: לכן אני מציעה לך פשוט להיות הרבה יותר אסרטיבי ולדרוש – זה התפקיד שלנו כאן.

קרן ברק: ועדת החינוך יש לה כל מיני סמכויות ואני חושבת שאנחנו צריכים להתחיל להשתמש בסמכויות האלה ולא רק לשבת ולהאזין למילים שאין בהן שום דבר.

ניצן הורוביץ: תודה.

ניצן הורוביץ: ווליד טאהא, בבקשה.

וליד טאהא: זה הדיון השני שאנחנו מקיימים בענייני חינוך מיוחד.

ניצן הורוביץ: השלישי.

וליד טאהא: השלישי.

וליד טאהא: גם אחרי שאנחנו מסיימים את הדיון הזה, אני בתחושה שהרבה מאוד דברים עדיין לא ברורים.

וליד טאהא: בהרבה מאוד דברים אנחנו נמצאים בעמימות.

וליד טאהא: אף אחד לא יודע מי צריך לקבל לגביהם החלטה והציבור לא ייצא יותר בקי במה שיתרחש אחרי המפגש הזה.

וליד טאהא: אני לא יודע אם רחלי עדיין איתנו, אבל לאור ההתפרצות של המחלה ביישובים ערביים, דווקא עכשיו, אחרי חודש של התפרצות התופעה בכל הארץ, אצלנו בחברה הערבית זה התחיל מאוחר.

וליד טאהא: אנחנו נמצאים גם בתת-בדיקות, כמובן, אז אנחנו לא יודעים מה המצב האמיתי.

וליד טאהא: אדוני היושב-ראש, לאור הנתונים החדשים לגבי מוקדי התפרצות בחברה הערבית ולאור זאת שאנחנו מדברים על החלטה כללית להחזיר את החינוך המיוחד, האם נעשה דיון ספציפי לגבי החינוך המיוחד בחברה הערבית?

וליד טאהא: האם הנתונים של משרד החינוך והנתונים של משרד הבריאות מסונכרנים?

וליד טאהא: רחלי, מה את יודעת להגיד לנו על הנקודה הזאת?

ניצן הורוביץ: תודה.

ניצן הורוביץ: הערות סיכום על החינוך המיוחד, בבקשה, רק דברים חדשים, אני מבקש.

עומר ינקלביץ': הייתי שמחה לקבל מענה בנוגע ל-50,000 הביקורים.

עומר ינקלביץ': קיבלתי מידע שהכסף אכן הועבר לרשויות המקומיות, אבל הן לא מעבירות את זה הלאה.

עומר ינקלביץ': צריך לאכוף את זה ולבדוק מה קורה שם.

עומר ינקלביץ': אם אכן הועבר הכסף והרשויות לא מעבירות אותו לגורמים המבצעים, צריך להבין למה.

אורלי פרומן: אני רוצה להצטרף לקריאה של חברת הכנסת קרן ברק ולבקש ממשרד החינוך להציג לנו תוכנית ממשית.

אורלי פרומן: אם חוזרים ביום שלישי או בכל יום אחר, מה קורה?

עומר ינקלביץ': אני חושבת שיצאה הבוקר תוכנית לבתי הספר היסודיים.

אורלי פרומן: זה מה שחשבתי שאנחנו נראה היום.

אורלי פרומן: אנחנו דורשים תוכנית אופרטיבית לחזרת מערכת החינוך המיוחד.

אורלי פרומן: תוכנית אופרטיבית ליום שבו כל הגורמים יסכימו שהחינוך המיוחד חוזר לתפקוד.

אורלי פרומן: אני מבקשת, אם יש לה עכשיו – בבקשה.

אורלי פרומן: אם לא – תקבע מועד מתי היא מציגה לנו את זה בהקדם.

ניצן הורוביץ: תודה.

ניצן הורוביץ: רחלי, שמעת את הדברים ואת תסכמי.

ניצן הורוביץ: זה מייצג את כל הפניות שאנחנו מקבלים, ומדובר במאות רבות ביום, מהציבור שכמה, משתוקק לטיפה של ודאות גם אם זה יהיה יותר רחוק.

ניצן הורוביץ: שיהיה איזשהו תאריך, שיהיה איזשהו צפי להתקדמות כדי שאנשים יידעו מה לעשות עם החיים שלהם.

ניצן הורוביץ: אלה דברים בסיסיים ביותר.

ניצן הורוביץ: עד עכשיו, צר לי לומר, כל מה ששמענו הוא – נערכים, מתכוננים וחושבים, אבל אין שום דבר ברור.

ניצן הורוביץ: בבקשה, רחלי אברמזון.

רחל אברמזון: אני רק רוצה לומר שמשרד החינוך לא מגיע לדיון אם אין לו תוכנית.

רחל אברמזון: מתי נציג אותה?

רחל אברמזון: ברגע שיהיה אישור, רבותיי, אתם תראו תוכנית מדויקת ומדוקדקת.

רחל אברמזון: אני מניחה שמנכ"ל משרד החינוך יציג אותה בצורה מסודרת.

רחל אברמזון: אני חושבת שצריך לרגע קצת לסמוך על זה שאנחנו לא מגיעים היום בידיים ריקות ומספרים סיפורים.

עומר ינקלביץ': אבל יצאה הבוקר תוכנית.

עומר ינקלביץ': מדוע אין שם שום התייחסות לחינוך המיוחד?

עומר ינקלביץ': גברתי, תעני בבקשה.

עומר ינקלביץ': יצאה הבוקר תוכנית לגני הילדים ולחינוך היסודי.

עומר ינקלביץ': מדוע אין שם שום התייחסות לחינוך המיוחד?

רחל אברמזון: מה שהתקבל היום זה רק למידה מרחוק.

רחל אברמזון: אגב, גם הלמידה מרחוק – יש איגרת לחינוך המיוחד.

רחל אברמזון: אין לזה קשר.

רחל אברמזון: הלמידה מרחוק ממשיכה והיא תמשיך גם בחינוך המיוחד.

רחל אברמזון: איגרת כזאת יצאה גם למוסדות החינוך המיוחד, אז, בבקשה, בואו רגע.

עומר ינקלביץ': יש בפניי את התוכנית שיצאה הבוקר.

עומר ינקלביץ': אין שם התייחסות אחת לחינוך המיוחד.

עומר ינקלביץ': זה לא נכון.

עומר ינקלביץ': אנחנו עושים שיעורי בית, גברתי, ואנחנו יודעים.

עומר ינקלביץ': לגבי החינוך המיוחד ולגבי הלמידה מרחוק לא יצא דבר.

עומר ינקלביץ': הם לא לומדים כבר מעל חודש.

עומר ינקלביץ': זה לא נכון.

עומר ינקלביץ': אני מתנצלת, אנחנו עושים שיעורי בית.

רחל אברמזון: בדיוק כמו המסמך שאת מחזיקה ביד, חברת הכנסת עומר ינקלביץ', אני מוכנה להעביר לך גם את המסמך שפורסם על למידה מרחוק בחינוך המיוחד.

רחל אברמזון: את תקבלי אותו.

עומר ינקלביץ': נשמח לראות.

רחל אברמזון: את תקבלי אותו ויקבלו אותו גם כל חברי הכנסת האחרים.

רחל אברמזון: כשמשרד החינוך ייצא עם התוכנית בצורה מסודרת, אתם תראו בדיוק את כל הפירוט ואת כל התוכנית.

רחל אברמזון: היא תוכנית אחראית, היא תוכנית מוגדרת והיא תוכנית מאוד מאוד ברורה ומדויקת.

עידן רול: אתם יכולים לחשוף אותה?

עידן רול: יסכימו אם תערכו בה שינויים בהמשך.

עידן רול: לא צריך לשמור את הכול אצלכם.

עומר ינקלביץ': אני לא מבינה למה זה לא מופיע כאן, ריבונו של עולם.

עומר ינקלביץ': במה הם שונים?

עומר ינקלביץ': במה הם שונים?

עומר ינקלביץ': למה זה לא בתוכנית הזאת, שלא הספקתי לעיין בה עדיין, רק אני יודעת שאין בה את החינוך המיוחד לעומק.

עומר ינקלביץ': למה?

עומר ינקלביץ': אני לא מבינה במה הם שונים.

עומר ינקלביץ': הנה, התוכנית מופיעה כאן.

ניצן הורוביץ: אין טעם לדבר ביחד.

עומר ינקלביץ': אין פה שום דבר על החינוך המיוחד.

עומר ינקלביץ': זה ודאי.

ניצן הורוביץ: אני מבקש, מספיק.

ניצן הורוביץ: אם כולם צועקים ביחד לא שומעים.

ניצן הורוביץ: נתתי לכולכם את רשות הדיבור, שאלת את השאלות, חברת הכנסת ינקלביץ'.

ניצן הורוביץ: את רוצה?

ניצן הורוביץ: תשאלי שוב.

ניצן הורוביץ: בבקשה, תשאלי.

עומר ינקלביץ': אני חושבת שהיא הבינה.

עומר ינקלביץ': היא ענתה פה בבוקר בצורה מסודרת מאוד לגבי הלמידה מרחוק לגני הילדים וליסודיים.

עומר ינקלביץ': לא מוזכר החינוך המיוחד.

עומר ינקלביץ': הם לא קיימים.

עומר ינקלביץ': אליהם לא צריך להתייחס.

עומר ינקלביץ': מה הדבר הזה?

ניצן הורוביץ: אמרת, תודה.

ניצן הורוביץ: בבקשה, נאמר.

ניצן הורוביץ: רחלי, תשלחי בבקשה לוועדה את הנתונים לגבי החינוך המיוחד.

ניצן הורוביץ: את המסמך אני רוצה גם כן לראות.

וליד טאהא: היא לא התייחסה למה שאני אמרתי.

עומר ינקלביץ': היא לא התייחסה גם ל-50,000.

עומר ינקלביץ': היא לא התייחסה להרבה דברים.

ניצן הורוביץ: חברת הכנסת ינקלביץ', את לא בדיון פרטי.

ניצן הורוביץ: שאלת את השאלה שלוש פעמים – זאת התשובה.

ניצן הורוביץ: היא תשלח את החומר.

ניצן הורוביץ: חבר'ה, יש עוד נושאים.

יבגני סובה: אדוני היושב-ראש, אפשר הצעת ייעול?

יבגני סובה: פשוט תודיע לכל מי שמשתתף בדיון שלא מדובר באיזושהי ועדה ששומעת.

יבגני סובה: פשוט תגדיר את זה כי יש תחושת אי ודאות.

יבגני סובה: אנשים חושבים שסתם באנו להתכנס ולשמוע בכייף.

יבגני סובה: זה אבסורד שלא התייחסו.

ניצן הורוביץ: סליחה, סליחה, אי אפשר לשמוע אחד על השני.

ניצן הורוביץ: אני לא שומע ואף אחד שם בזום לא שומע אם אתם מתפרצים ביחד.

ניצן הורוביץ: הבנתי.

ניצן הורוביץ: אמרתי לכם בתחילת הדברים שהדיון הזה יהיה יותר הצפת שאלות ונושאים מצד גורמים שונים ופחות תשובות.

ניצן הורוביץ: אמרתי לכם מלכתחילה שיש בעיה מבנית ואין עדיין ודאות לגבי חזרה ללימודים, כמו שאין ודאות לגבי הפעלת המשק בסקטורים אחרים.

ניצן הורוביץ: זאת בעיה שמטרידה את כל אזרחי המדינה.

ניצן הורוביץ: כולנו מצפים להחלטות בממשלה שלא מתקבלות.

קרן ברק: בשביל זה אנחנו פה.

ניצן הורוביץ: בשביל זה אנחנו מציפים את העניין ומבקשים תשובות.

ניצן הורוביץ: לסיכום הנושא הזה של החינוך המיוחד ומעבר למסגרות אחרות, שגם בהן יהיו יותר שאלות מתשובות, נתחיל עם משרד האוצר, עם אסף שירמן מצוות החינוך במשרד האוצר.

ניצן הורוביץ: הנושא הוא מסגרות נוספות ולמידה מרחוק.

ניצן הורוביץ: קודם כל, נעלה את משרד האוצר כדי שאסף שירמן יפתח וידבר.

עידן רול: אדוני היושב-ראש, טרם חזרנו לנושא בחינות הבגרות.

עידן רול: אנחנו אחרי פסח ואין שום מתווה.

עידן רול: הם לא צפויים לחזור ללמוד ודיברנו על זה לפני שבועיים, אני מציע שנעלה את זה בסדר-היום של הישיבה הבאה, שוב מעקב על הנושא.

ניצן הורוביץ: אסף שירמן נמצא?

ניצן הורוביץ: נפלה לך כל המערכת?

ניצן הורוביץ: טוב, הפלת את המערכת.

עומר ינקלביץ': הם לא משתפים, לא עם ההסתדרות ולא עם ההורים.

ניצן הורוביץ: זה מאוד מפריע לי, את כל הזמן מדברת.

עומר ינקלביץ': אני מבינה אותך.

ניצן הורוביץ: את לא יכולה לדבר כל הזמן.

ניצן הורוביץ: זאת ודעת חינוך.

ניצן הורוביץ: תארי לך שהייתי מורה בכיתה, לא הייתי יכול להעביר שיעור ככה.

עומר ינקלביץ': אדוני היושב-ראש, אנחנו כאן כדי לנהל דיון דינמי.

עומר ינקלביץ': אדוני, אני מכבדת אותך אבל אנחנו לא בובות על חוט, כידוע לך.

ניצן הורוביץ: הכול נכון, אבל יש הרבה משתתפים בדיון.

עומר ינקלביץ': אני מסכימה איתך, אדוני.

עומר ינקלביץ': מסכימה איתך.

ניצן הורוביץ: אז כבוד אחד לשני.

ניצן הורוביץ: המחשבים נפלו ולכן נעשה הפסקה לחמש דקות.

ניצן הורוביץ: אני מחדש את הדיון.

ניצן הורוביץ: אסף שירמן, אתה מחבר אצלנו בדיון בין החינוך המיוחד לבין שאר המסגרות.

עומר ינקלביץ': רגע, מה התפקיד שלו?

ניצן הורוביץ: סליחה, אי אפשר כל הזמן להתפרץ.

ניצן הורוביץ: אני לא יכול לנהל דיון ככה.

עומר ינקלביץ': מה התפקיד שלו?

עומר ינקלביץ': אנחנו רוצים לדעת.

ניצן הורוביץ: אני לא יכול לנהל דיון בצורה כזאת.

ניצן הורוביץ: את כל הזמן מתפרצת.

עומר ינקלביץ': תגיד לי עם מי אנחנו מדברים.

ניצן הורוביץ: אני אוציא אותך, אני אוציא אותך, אני אוציא אותך אם תמשיכי להתפרץ.

ניצן הורוביץ: אני לא יכול לנהל דיון ככה.

עומר ינקלביץ': אני לא מתפרצת.

עומר ינקלביץ': אנחנו רוצים לדעת מי מדבר.

ניצן הורוביץ: סליחה, סליחה, בבקשה.

ניצן הורוביץ: מספיק.

ניצן הורוביץ: מספיק, אי אפשר ככה.

ניצן הורוביץ: מספיק.

ניצן הורוביץ: תשאלי ואני אענה.

עומר ינקלביץ': אבל שאלתי.

עומר ינקלביץ': שאלתי.

ניצן הורוביץ: תודה רבה, תהיי עכשיו בשקט.

עומר ינקלביץ': אתה לא צריך להיות כל כך עצבני.

ניצן הורוביץ: אז תצאי, בבקשה.

עומר ינקלביץ': אני לא אצא.

ניצן הורוביץ: מספיק עם זה.

ניצן הורוביץ: אמרתי, אסף שירמן ממשרד האוצר, בבקשה.

עומר ינקלביץ': תודה רבה.

אסף שירמן: שלום רב לכולם, לחברות ולחברי הוועדה וליתר המשתתפים בדיון.

אסף שירמן: ברשותכם, אני אתייחס למספר נקודות שעלו גם בדיון הזה ובכלל, שעולות בהקשר שלנו.

אסף שירמן: אגף שכר והסכמי עבודה הוא האגף במשרד האוצר שמטפל בכל נושא המבנים וההסדרות מול ארגוני המורים, כל מה שקשור לתפיסת ההפעלה של כוח האדם.

אסף שירמן: כמובן אנחנו עושים זאת ביחד עם משרד החינוך בשיתוף פעולה מלא.

אסף שירמן: אני רוצה להתייחס לסוגיית החינוך המיוחד.

אסף שירמן: זאת סוגיה שפחות קשורה לנושאים של משרד האוצר כשאני מדבר על החזרת הפעילות.

ניצן הורוביץ: אז לפחות תגיד במשפט אחד.

אסף שירמן: זאת סוגיה הומניטרית וצריך להתייחס לכך בהקשר הזה.

אסף שירמן: אני יודע שנציגי משרד החינוך נמצאים בקשר הדוק ומלא בנוגע להנחיות של משרד הבריאות, כיצד יש להפעיל את המערכת הזאת.

אסף שירמן: אנחנו עובדים במשותף עם משרד החינוך ומשרד הבריאות לגבי הפעלה ואני מקווה שבקרוב מאוד תתקבל החלטת הממשלה לעניין המועד שבו יחזור החינוך המיוחד.

אסף שירמן: אני מקווה שבימים הקרובים כבר תהיה תשובה לכולם כיצד הנושא הזה יהיה מוסדר.

אסף שירמן: כמובן שהכול ייעשה יחד עם ארגוני המורים.

ניצן הורוביץ: בסדר, זה ברור.

ניצן הורוביץ: בוא נדבר תכל'ס.

ניצן הורוביץ: אני רוצה למקד.

ניצן הורוביץ: בלי הקדמות מיותרות – הידברות, בתיאום וכולי.

ניצן הורוביץ: אם אין לך נגיעה בחינוך המיוחד, נעבור הלאה.

ניצן הורוביץ: אנחנו מבינים שההשבתה ברוב הסקטורים הולכת של מערכת החינוך תהיה עוד די הרבה זמן, כנראה.

ניצן הורוביץ: זאת אומרת שהלמידה מרחוק תלווה אותנו עוד כנראה הרבה זמן.

ניצן הורוביץ: אולי תתייחס לזה בסוגיית ההסדרים הכספיים מול המורים, דבר שנוגע אליכם ישירות.

אסף שירמן: לגבי הלמידה מרחוק חשוב לזכור את הנקודה הבאה: יש הסכם עם הסתדרות המורים לעניין הזה עד לסוף הפסח.

אסף שירמן: לאחר חופשת הפסח עדיין אין הסכם עם הסתדרות המורים.

אסף שירמן: מה שכן היה בהסכם הקודם שנחתם איתם, זה שההסתדרות חייבת לתמוך בלמידה מרחוק, כפי שנעשה.

אסף שירמן: הבוקר נשלחה הודעה מהסתדרות המורים שהלמידה מרחוק תימשך.

אסף שירמן: מה שכן, הצדדים ידונו ביניהם לגבי אופן תשלום השכר עבור הלמידה מרחוק שכן הלמידה מרחוק היא לא למידה מלאה, היא לא למידה פרונטלית.

אסף שירמן: שני הצדדים מבינים זאת והצדדים ידונו, כפי שדנו בתקופה הקודמת.

ניצן הורוביץ: אסף, אחרי פסח?

ניצן הורוביץ: כבר הגענו לאחרי פסח.

ניצן הורוביץ: איך זה שעדיין אין הסכם.

אסף שירמן: הצדדים ידונו.

אסף שירמן: אנחנו בקשר יום-יומי עם הסתדרות המורים.

אסף שירמן: גם משרד החינוך נמצא בקשר יום-יומי עם הסתדרות המורים והנושא הזה יוסדר בהקדם, אני מקווה.

אסף שירמן: בכל מקרה, כפי שנקבע בהסכם הקודם, הסתדרות המורים תתמוך ועל כך מגיעה להם תודה שהם נאותים להשתתף בכל התהליך הזה ולהיות שותפים מלאים בכל נושא התמודדות משרד החינוך עם מגפת הקורונה.

אסף שירמן: הנושא הזה יוסדר בין הצדדים.

אסף שירמן: חשוב לציין שאנחנו לא מדברים בשלב הזה על איזשהו עניין של הפחתות שכר.

אסף שירמן: הדיון הוא לגבי מספר הימים שיוחזרו בחופשת הקיץ.

אסף שירמן: לטובת המשק כולו, מוטב שהמורים ישלימו את העבודה הזאת באופן פרונטלי בחופשת הקיץ והדיון הוא לגבי היחס – כמה ימים הם צריכים להחזיר בחופשת הקיץ.

אסף שירמן: זה יהיה הדיון ככל הנראה.

אסף שירמן: מהבחינה הזאת אנחנו תומכים בלמידה מרחוק, כמובן, ויש לראות כמה היבטים לגבי הלמידה מרחוק עצמה.

אסף שירמן: אנחנו יודעים שהיא לא מגיעה אל כל התלמידים ויש כמה סוגיות שצריך לבדוק – מה היקף הלמידה, האם כל המורים לוקחים בה חלק.

אסף שירמן: אנחנו יודעים שבחלק מהבתים יש מחשב אחד על מספר ילדים ואז הלמידה מרחוק לא מתקיימת במלואה.

אסף שירמן: אנחנו צריכים לתת איזשהו תג מחיר – יש טווחי גיל שבהם יש יותר למידה מרחוק או שיש פחות למידה מרחוק.

אסף שירמן: כל הנושאים האלה ידונו בין הצדדים ואני לא רוצה להכניס את הוועדה לסוגיות האלה לעומקן.

אסף שירמן: יש שיתוף פעולה מלא עם הסתדרות המורים ואני מאוד מקווה שזה יימשך.

ניצן הורוביץ: אם כך, הלמידה מרחוק מתחדשת ביום ראשון וכמו ששמענו מהסתדרות המורים, ישולם שכר מלא.

ניצן הורוביץ: מתווה הלמידה מרחוק יינתן על ידי משרד החינוך.

ניצן הורוביץ: זה סיכום נכון, אסף?

אסף שירמן: הדיון הוא לגבי מספר הימים שיוחזרו בקיץ.

אסף שירמן: מבחינת תשלום השכר, כרגע השכר משולם במלואו כפי שהיה בתקופה הראשונה.

אסף שירמן: אין הבנות לגבי תשלום השכר.

אסף שירמן: רשום שנושא השכר ידון בין הצדדים לגבי התקופה שלאחר הפסח.

אסף שירמן: בניגוד ליתר העובדים במגזר הציבורי, למורים אין ימי חופשה שניתן לנכות ממכסת ימי החופשה שלהם.

אסף שירמן: ימי החופשה שלהם קבועים וכפי שנקבע בהסכם לגבי עובדים שאין להם יתרת ימי חופשה ושחופשתם קבועה בחודשי הקיץ, הם יחזירו את הימים האלה בחופשת הקיץ.

אסף שירמן: הכוונה היא לעשות אותו דבר גם לגבי המורים.

קרן ברק: אני שואלת האם הוא יושב במשא ומתן?

ניצן הורוביץ: אתה יושב במשא ומתן?

אסף שירמן: בהחלט כן.

ניצן הורוביץ: תודה, השאלה נענתה.

ניצן הורוביץ: אפשר לשאול כל דבר, חברת הכנסת ברק.

ניצן הורוביץ: לא צריך להתפרץ ובלי עצבים.

ניצן הורוביץ: בלי עצבים.

ניצן הורוביץ: אפשר לשאול כל דבר, אחד-אחד, ובלי עצבים.

ניצן הורוביץ: ניתן רשות דיבור לכולם.

ניצן הורוביץ: אני מבין את התסכול והתסכול שלי אפילו יותר גדול, כי כמו שאתם יודעים, אין תשובות ברורות.

ניצן הורוביץ: וזה המצב שאנחנו שומעים.

קרן ברק: אתה נותן לו לחזור על אותם מסרים הרבה פעמים.

ניצן הורוביץ: עכשיו תגידי את מה שאת רוצה, בבקשה.

קרן ברק: כשאתה אומר שהצדדים יישבו וכל הזמן אתה מדבר בגוף שלישי, אתה מתכוון שגם אתה חלק מהצדדים?

קרן ברק: אני צודקת.

אסף שירמן: נכון, נכון.

אסף שירמן: זה הנוסח בהסכם הקיבוצי.

קרן ברק: את מה שאמרת, וחזרת עליו ארבע פעמים, הבנו.

קרן ברק: מבחינתי לא אמרת כלום.

קרן ברק: אמרת שכמו בעבר, לפני הפסח, אנחנו ממשיכים.

קרן ברק: בעבר ניסו למצוא פתרונות אד-הוק למצב קיים.

קרן ברק: היום אנחנו כבר יותר חכמים.

קרן ברק: אנחנו יכולים ללמוד מהעבר לגבי העתיד ולא חייבים להמשיך בדיוק אותו דבר כפי שהיה.

קרן ברק: ככה אני מצפה, לפחות, מהיושבים סביב השולחן.

קרן ברק: לכן, האם עשיתם בדיקה כמה באמת?

קרן ברק: זה לא שהמורים יגידו לכם כמה מלמדים, אלא האם בדקתם באמת?

קרן ברק: האם המורים הוכיחו לכם?

קרן ברק: אנחנו הורים לילדים ולא הייתה שום למידה מרחוק.

קרן ברק: אפס למידה.

קרן ברק: לא אחוז, לא שני אחוז, לא עשרה אחוז ולא עשרים אחוז.

קרן ברק: אפס.

קרן ברק: אפס למידה מרחוק.

קרן ברק: אני שואלת אותך האם יש לך מספרים ממש?

קרן ברק: כמה שעות בפועל עסקו מורי בתי הספר היסודיים – אני מדברת רק על בתי הספר היסודיים – והגננות בהוראה מרחוק בכל שבוע?

קרן ברק: האם יש לך ממש מספרים כמה באמת המורים לימדו בשבועות האלה?

קרן ברק: מה היחס בין השעות שהם לימדו באותם שבועות לבין שעות ההוראה שמשלמים להם עליהם?

קרן ברק: כמו שאמרת, הם מקבלים שכר מלא.

קרן ברק: מה היחס בין זה לבין זה?

קרן ברק: האם יש לך חיתוך במגזרים החרדי והערבי, מה נעשה שם?

ניצן הורוביץ: נראה לי שיש מספיק שאלות.

קרן ברק: אני רוצה רק לחדד את המסר הכללי – המורים באו ללמד חומר נלמד.

קרן ברק: הלמידה מרחוק, וסליחה שאני חוזרת על זה מהדיון הקודם, בגנים ובבתי הספר היסודיים איננה אפקטיבית.

קרן ברק: הם לא באמת לומדים.

קרן ברק: בדרך כלל המורים לא מלמדים ו-75% מההורים יגידו לך שהם מוותרים על זה לגמרי.

קרן ברק: אם זה גורם לכך שאחרי זה בקיץ תגידו לנו שיש בית ספר של החופש הגדול, בית הספר של החופש הגדול איננו למידה.

קרן ברק: איננו למידה.

קרן ברק: אין שם חומר ואלה בכלל לא אותם מורים.

קרן ברק: החומר שהמורים אמורים ללמד, אנחנו רוצים לוודא – זה התפקיד שלנו פה כחברי כנסת – שהחומר יילמד על ידי אותם המורים ולא בבית הספר של הקיץ.

ניצן הורוביץ: תודה, תודה.

ניצן הורוביץ: כאמור, חלק מהדברים מופנים גם אל משרד החינוך מטבע השאלות.

ניצן הורוביץ: תתייחס רק למה שנוגע אליכם מבחינת משרד האוצר, התגמול והמימון של הדבר.

ניצן הורוביץ: לגבי הפדגוגיה והמתודולוגיה, נשמע את משרד החינוך.

אסף שירמן: אני מודה לחברת הכנסת ברק, היא שואלת שאלות נכונות וחכמות.

אסף שירמן: ראשית, בהסכם שנחתם בגין התקופה שלפני הפסח, לקחנו בחשבון את העובדה שלמידה מרחוק היא לא למידה מלאה.

אסף שירמן: לכן, בהסכמה של שני הצדדים נקבע כי חלק מהימים האלה יושלמו בחופשת הקיץ.

אסף שירמן: שאלת שאלות לגבי ההיקף של הלמידה מרחוק ולגבי הנתונים.

אסף שירמן: אנחנו מכירים את הסקרים ואין סקר שהוא אחיד, אבל ברור שיש אמירה ברורה שכל נושא הלמידה מרחוק לא משהו שנעשה במאה אחוזים.

אסף שירמן: הוא גם שונה בין שלבי הגיל השונים.

אסף שירמן: ברור לנו שלמידה מרחוק בגני ילדים לא מלאה כפי שהיא יותר מלאה בחטיבות העליונות.

אסף שירמן: אני יודע שמשרד החינוך יצא באיזשהו סקר ואנחנו מאוד מקווים שיגיעו בהקדם נתונים כדי שנוכל לבנות תחשיב יותר מדויק בשאלה כמה למידה נעשית וכמה יצטרכו להחזיר בחופשת הקיץ.

ניצן הורוביץ: אוקיי, אין נתונים.

ניצן הורוביץ: הבנו.

אסף שירמן: כמובן שהכול יהיה בכפוף למשא ומתן עם הסתדרות המורים.

אסף שירמן: הכול ייעשה בהסכמה, אבל ברור לנו, כפי שציינה חברת הכנסת ברק, שהלמידה מרחוק לא מלאה ואי אפשר גם לתמחר אותה.

ניצן הורוביץ: חכה איתנו, אסף.

ניצן הורוביץ: בוא נצרף שוב את אריה מור ממשרד החינוך, כדי שיתייחס לצד התוכני של העניין.

ניצן הורוביץ: יש לכם שאלות לגבי למידה מרחוק שלא נשאלו עדיין?

ניצן הורוביץ: בבקשה, יוסף ג'בארין.

יוסף ג'בארין: אסף, לגבי המחסור במכשור טכנולוגי, מחשבים ותשתיות אינטרנט.

יוסף ג'בארין: אתה אמרת שזה נמצא היום בדיונים.

יוסף ג'בארין: האמת היא שזה הדיון השלישי שלנו בנושא הזה ויש לנו נתונים מאוד מדויקים, לי לפחות, על החברה הערבית.

יוסף ג'בארין: אנחנו מדברים על כ-120,000 תלמידים שאין להם גישה ללמידה מרחוק.

יוסף ג'בארין: כשהצגנו את זה מול משרד החינוך הוא אמר שהם כבר פנו אל משרד האוצר כדי שימצא את התקציב למכשירים הללו.

יוסף ג'בארין: אני מבין שבינתיים התלמידים נופלים בין הכיסאות ושוב אתה אומר שאתם דנים וממשיכים עם הלמידה מרחוק.

יוסף ג'בארין: הגיע הזמן כבר להחליט.

ניצן הורוביץ: תודה.

ניצן הורוביץ: שאלה לשניכם ואם אפשר לשאול דברים שלא נאמרו עדיין.

עידן רול: שאלה גם לצד החינוכי וגם לאוצר, האם דנתם עד כה, ואם לא אז אנא, בואו נדון, בהסכמים שלכם במשא ומתן על תגבור שעות למידה מרחוק לקראת הבגרויות?

עידן רול: יש תלמידים מתקשים שלא מספיק להם הפורמט הכיתתי כי אי אפשר לשאול שאלות.

עידן רול: הדרישה הזאת עלתה מהשטח כבר פעמים רבות.

עידן רול: האם אתם מתכוונים לתקצב למורים שעות תגבור כדי שהם יוכלו לעזור לתלמידים להתכונן לבגרויות?

עומר ינקלביץ': אדוני, בהמשך לשאלתו של חברי, מהנתונים של הלמ"ס עולה שכ-78% ממשקי הבית, יש בהם רק מחשב אחד.

עומר ינקלביץ': מה קורה אם ארבעה ילדים יושבים בבית – ראיתי תוכנית יפה מאוד שהוצאתם בבוקר: מ-9 עד 13:00, חמש-שש שעות ביום – ויש מחשב אחד בבית?

עומר ינקלביץ': יש גם בתים שאין מחשב אחד.

עומר ינקלביץ': איך הם מתפקדים?

עומר ינקלביץ': אני רוצה לשאול את האוצר, בנוגע למשא ומתן שמתנהל עם המורים, המורים אמרו במפורש שהם לא יוותרו על החופש באוגוסט.

עומר ינקלביץ': מתי יושבים?

עומר ינקלביץ': למה סתם מתברברים?

עומר ינקלביץ': יש נתונים ברורים, והם לא יוותרו על החופש באוגוסט.

עומר ינקלביץ': תתקדמו.

ניצן הורוביץ: תודה.

יבגני סובה: שאלה קצרה גם לנציג האוצר וגם לחינוך, מדברים על כך שיש חוסר במחשבים, לא רק לתלמידים אלא גם למורים.

יבגני סובה: גם למורה יש ילדים שאמורים ללמוד בצורה מקוונת.

יבגני סובה: האם יש פנייה כזאת למשרד האוצר ואולי במשרד החינוך מודעים למספר המורים שאין להם יכולת.

יבגני סובה: אני בכל זאת רוצה לנצל את ההזדמנות שנמצא פה נציג האוצר, האם יש פתרון לסוגיה שדיברנו עליה לפני שבועיים, על פיצוי לנסיעות לפולין?

יבגני סובה: במשרד האוצר וגם במשרד החינוך הבטיחו שייתנו תשובה.

יבגני סובה: האם הצלחתם להגיע לאיזשהו סיכום בשבועיים האלה?

יבגני סובה: מדובר על מיליוני שקלים שההורים יצטרכו לשלם כהוצאות על ביטול נסיעות לפולין.

יבגני סובה: אני מבין שההורים לא יודעים מה לעשות כי הם שילמו כסף ועכשיו מבקשים שהם ישלמו על ביטול הנסיעה.

ניצן הורוביץ: תודה.

ניצן הורוביץ: שאלה אחרונה לאורלי.

אורלי פרומן: אני פונה גם למשרד האוצר וגם למשרד החינוך, כולנו חיים בתקופה של אי-ודאות מאוד גדולה גם לגבי לוחות הזמנים, ובכל זאת הייתי רוצה לעשות סדר.

אורלי פרומן: בעיניי יש ארבע תקופות שצריך לקחת בחשבון במשא ומתן: התקופה הנוכחית, שעליה אנחנו מדברים, שכוללת למידה מרחוק וכולי, התקופה שבה נחזור ללימודים במתכונת מיוחדת, תקופת הקיץ ושנת הלימודים תשפ"א שתתחיל ב-1 בספטמבר.

אורלי פרומן: אני שמחה ועצובה שדווקא בעקבות התקופה הזאת, אתם תבינו שאנשי החינוך הם עובדים חיוניים מאוד לתפקודו של המשק ולשיקום שלו.

אורלי פרומן: אולי סוף סוף יעריכו כולם את מקומם החשוב של אנשי החינוך במשק בכלל ובחברה הישראלית בפרט, וזה מעבר לעבודת הקודש שהם עושים ביום-יום.

אורלי פרומן: צריך לחשוב על תקופת הקיץ כתקופת עבודה כי אנחנו לא בתקופה רגילה כרגע, כולנו.

אורלי פרומן: יולי ואוגוסט הם לא חודשי חופש רגילים.

אורלי פרומן: אין חופש גדול, תורידו את המושג הזה.

אורלי פרומן: יולי-אוגוסט הם תקופה שבה המשק אמור לחזור, כך אני מקווה, לתפקוד נורמלי ולאנשי החינוך יש משמעות מאוד מאוד גדולה.

אורלי פרומן: אדוני מהאוצר, תיקחו את זה בחשבון.

אורלי פרומן: אנשי החינוך הם המפתח לתפקודו של המשק ולשיקומו.

אורלי פרומן: שנת הלימודים הבאה – כבר קראתי באיזשהו מקום – ללא קיצוץ שעות.

אורלי פרומן: נהפוך הוא, הרי צריך להשלים את כל התקופה החסרה הזאת, אז בטח לא לחשוב על קיצוץ שעות.

אורלי פרומן: קיצוץ שעות פירושו פיטורי מורים וכולי.

אורלי פרומן: תודה רבה.

ניצן הורוביץ: תודה, אורלי.

ניצן הורוביץ: שאלה אחרונה לאופיר סופר, בבקשה.

אופיר סופר: אני שומע גם ממך וגם כולנו מבינים שהלמידה המקוונת היא לא משהו שעובד באמת, לפחות לגבי ילדי בתי הספר היסודיים וגני הילדים.

אופיר סופר: ברור לנו שמדובר פה בתהליך הטמעה והייתי רוצה לדעת האם יש איזושהי התייחסות לבניית תהליך הטמעה כזה מבחינה פדגוגית.

ניצן הורוביץ: זאת לא שאלה אליו.

אופיר סופר: נמצאים פה שני הגורמים, גם המקצועי וגם החינוכי.

אופיר סופר: אני מצטרף לכל הדברים שנאמרו והייתי מצפה שמורים יקיימו שיחה שבועית, לא על בסיס מקוון, על תלמידים.

אופיר סופר: זה נראה לי הרבה יותר רלוונטי מללחוץ אותם להפעיל את המערכת, כאשר כל ילד צריך לריב על המחשב כפי שהזכירה חברת הכנסת ינקלביץ', כשיש מחשב אחד למספר רב של ילדים.

ניצן הורוביץ: בואו נצרף גם את אינה זלצמן, סגנית בכירה למנהלת המינהל הפדגוגי במשרד החינוך.

ניצן הורוביץ: אינה, שלום.

אינה זלצמן: שלום לכולם.

ניצן הורוביץ: שלום לך, צוהריים טובים, שמעת את השאלות שנשאלו על הלימוד המקוון?

אינה זלצמן: כן, אני אתייחס לכך.

ניצן הורוביץ: אנחנו נשמע את ההתייחסות שלך ואז את ההתייחסות של האוצר.

ניצן הורוביץ: אחרי זה ניגש לסיכום, ככל שאנחנו יכולים.

ניצן הורוביץ: בבקשה, אינה.

אינה זלצמן: כמו שגם אתה אמרת, אדוני היושב-ראש, ברור לנו שהלמידה מרחוק תלווה אותנו בהמשך, גם כשנחזור ללימודים סדירים.

אינה זלצמן: כמעט מהרגע הראשון בנינו תוכנית סדורה על מנת לאפשר לתלמידים בבתים ולהורים את היכולת לשמור על איזושהי שגרה.

אינה זלצמן: אנחנו מבינים שלמידה היא ערך ולכן פעלנו בארבעה מתווים שמשלימים אחד את השני, של למידה מרחוק.

ניצן הורוביץ: לא, לא ניכנס כרגע לסקירה של מערכת הלמידה מרחוק כי כבר היינו בדיון הזה.

אינה זלצמן: זה יענה על השאלה שנשאלה.

אינה זלצמן: דיברו פה על מספר המחשבים בבית ולכן רציתי לדבר על ארבעת הנתיבים שיש לנו.

אינה זלצמן: ברור לנו שלא בכל בית יש עשרה מחשבים, כמו שציינו חברי הכנסת.

אינה זלצמן: לכן עשינו מהלך משולב: הראשון הוא הכיתה הווירטואלית, השני הוא אולפן שידורים לאומיים, השלישי הוא תכנים וירטואליים שהמורים והגננות יכולים להפנות אליהם את התלמידים וכמובן, המורים המלווים את התלמידים בלמידה.

אינה זלצמן: אני רוצה להצטרף לחברת הכנסת אורלי שדיברה על המורים בהערכה רבה וגם אנחנו ראינו בתקופה הזאת איך גם השידורים הלאומיים וגם התוכניות הווירטואליות, כשהמורים והגננות היו בקשר גם עם ההורים וגם עם התלמידים, נתנו את אותותיהם.

אינה זלצמן: בפרסומים האחרונים שלנו עשינו מהלך משולב – חלק זה למידה מול המורה יחד עם כל הכיתה, חלק זה שידורים לאומיים ואז אפשר לפנות לטלוויזיה ולערוצים שפתחנו, חלק זה משימות שאנחנו שולחים אותן.

ניצן הורוביץ: סליחה, אינה, אבל זה עובד? יש שידורים, יש מורים מלווים, יש מערכים באינטרנט וכיתה וירטואלית, אבל השאלה היא האם זה עובד.

ניצן הורוביץ: האם לילדים הקטנים זה עובד?

עומר ינקלביץ': איך זה עובד אם אין מחשב?

ניצן הורוביץ: יש אינדיקציה שזה עובד או שזה קצת בלון?

אינה זלצמן: מהנתונים שיש בידינו אנחנו מבינים שיש היענות.

אינה זלצמן: יש לנו תגובות מאוד מאוד חמות גם של הורים וגם של מורים.

אינה זלצמן: את הדברים שצריך לשנות ולשפר אנחנו לומדים ועוד נלמד.

אינה זלצמן: נושא של איזונים, נושא של תכלול המערכת וליצור מרווחים.

אינה זלצמן: כמו שביקש חבר הכנסת, הכנסנו שיחה יומית עם התלמידים כדי לוודא שיש לנו תלמידים שאנחנו יכולים לעקוב אחריהם אם יש חרדה ואז להפנות אותם ליועצת.

אינה זלצמן: נמצאת איתנו כאן גם עינב לוק מהשפ"י והיא יכולה לספר על מספר פניות שהגיעו אלינו בעקבות המהלך הזה ושסייענו לתלמידים ולהורים להתגבר על המהלך הזה.

אינה זלצמן: בעיניי, אם לא היה הערוץ הזה, לא היינו יודעים על המון נושאים שהיינו יכולים לטפל בהם, ומדובר באמת בעשרות אלפים.

ניצן הורוביץ: תודה, אינה, תישארו איתנו.

ניצן הורוביץ: אריה מור נמצא?

ניצן הורוביץ: שמענו שגם במגזר הערבי אבל בכלל יש בעיית לוגיסטיקה ואינטרנט.

ניצן הורוביץ: היות והלמידה מרחוק עוד הולכת ללוות אותנו די הרבה זמן, מה אתם עושים בעניין?

אריה מור: אנחנו מדברים על חזרה מדורגת, על שילוביות בין אותה למידה מקוונת, למידה מרחוק, לבין למידה פיזית מדורגת כשנחזור.

אריה מור: התוכנית מתגבשת לכל הגילים, כולל בחינות הבגרות שבפתח, כולל מרתונים לימודיים.

אריה מור: הכול מתגבש וברגע שנקבל את האישורים המתאימים, כולל החרגות של כוח אדם גם ברשויות המקומיות – חינוך מיוחד תחילה ולאחר מכן כל השאר.

אריה מור: אנחנו מכינים את התוכנית ללמידה ולעבודה בקבוצות קטנות, בקפסולות על פי הנחיות משרד הבריאות.

אריה מור: יתרה מזאת, אנחנו לוקחים בחשבון יחד עם משרד הבריאות, כמו שנאמר על ידי פרופ' גרוטו, שבכל אותם אזורים אדומים, בכל אותם יישובים שלא יוכלו להיכנס בגלל בעיות בריאות או התפתחות המחלה או התפרצות שנייה, אם תהיה, לעצור את הפעילות שם ולעבור אך ורק ללמידה ולמצוא את הפתרונות המדורגים גם לאוכלוסיות הללו.

ניצן הורוביץ: אנחנו נתכנס לסיכום.

עומר ינקלביץ': אני יכולה לשאול אותו שאלה אחת?

ניצן הורוביץ: אני לא יכול לעצור אותה.

ניצן הורוביץ: איך אני יכול?

עומר ינקלביץ': תודה רבה.

עומר ינקלביץ': יש פה סקר שאומנם קיבלו המורים הוראה לא להשתתף בו, סקר בנוגע לנושא המקוון.

עומר ינקלביץ': כדאי שתלמדו את הסקר כי התשובות בו רחוקות לגמרי מהאינפורמציה שאתם נותנים.

עומר ינקלביץ': הילדים לא לומדים, הילדים לא מרוצים, ההורים לא מרוצים, לרובם אין מחשבים.

עומר ינקלביץ': אני לא אקריא את הסקר הזה, אבל כדאי שתלמדו אותו.

עומר ינקלביץ': זה סקר של "הדור הבא" ויש בו נתונים לחלוטין ממה שנאמר פה.

עומר ינקלביץ': הם פשוט לא לומדים.

קרן ברק: אני רוצה לומר עוד מילה.

ניצן הורוביץ: לא, לא, לא, לא.

ניצן הורוביץ: קרן, סליחה לרגע.

ניצן הורוביץ: את סיימת?

ניצן הורוביץ: את סיימת?

ניצן הורוביץ: אני רוצה לשמוע שכולנו נשמע.

ניצן הורוביץ: סיימת?

עומר ינקלביץ': סיימתי, אדוני.

עומר ינקלביץ': יש לי עוד הרבה מה לומר.

ניצן הורוביץ: אני בטוח.

ניצן הורוביץ: תודה, תודה, די, מספיק.

יוסף ג'בארין: לא קיבלנו תשובות.

יוסף ג'בארין: כשאנחנו מדברים על 120,000 תלמידים, לפחות אלה שאני מכיר בחברה הערבית, אנחנו לא מקבלים שום תשובה וכבר עברו שבועיים מהדיון הראשון.

קרן ברק: הם לא אמורים לקבל טוקבקים.

קרן ברק: הם אמורים לדעת בדיוק מי משתמש, מי לא, מספרים.

קרן ברק: לא להגיד: יש לנו תגובות חיוביות.

קרן ברק: זה לא שיח פייסבוק.

ניצן הורוביץ: תודה.

קרן ברק: תזמין אותם לפה.

ניצן הורוביץ: הם לא יכולים לבוא.

קרן ברק: איך מנכ"ל האוצר מגיע כל הזמן?

ניצן הורוביץ: תודה, רשמתי לפניי.

ניצן הורוביץ: אנחנו מסכמים.

ניצן הורוביץ: אריה, אתה רוצה להגיד משפט אחרון?

ניצן הורוביץ: אבל תן לנו איזה חידוש.

ניצן הורוביץ: אם אין, לא חייבים.

ניצן הורוביץ: אני נותן לך כי אני מחבב אותך.

ניצן הורוביץ: אריה, אתה שומע כאן את התסכול של חברי הכנסת.

ניצן הורוביץ: זה מבטא תסכול עמוק של הציבור, שממש שרוי בחוסר ודאות ולא מצליח לקבל תשובות ברורות.

אריה מור: אני שוב חוזר ואומר לכל חברי הוועדה ולחברי הכנסת, כולנו פה חלק מאותו ציבור.

אריה מור: אנחנו עובדים ומתארגנים עם השלטון המקומי כדי להביא מערכת חינוכית לכל ילד, לכל ילדה בכל מגזר ועם כל הבעיות שנאמרו כאן.

אריה מור: יש לא מעט בעיות ואנחנו נמצא ביחד את כל הפתרונות לכל הבעיות.

ניצן הורוביץ: לסיום הדיון אולי נשמע את נציג התלמידים, והיא יהיה הדובר האחרון חביב.

יבגני סובה: בסוף האוצר לא התייחס לנושא של פולין.

ניצן הורוביץ: אתה צודק.

ניצן הורוביץ: נמרוד, תמתין שנייה.

ניצן הורוביץ: אסף עדיין איתנו?

ניצן הורוביץ: על רוב השאלות עדיין אין תשובות.

ניצן הורוביץ: יש לך תשובה לגבי הנסיעות לפולין?

ניצן הורוביץ: אומנם זה לא הנושא שלנו כרגע, היות והשאלה נשאלה אני מאפשר.

אסף שירמן: הנסיעות לפולין הן נושא ששייך לאגף התקציבים.

אסף שירמן: אני מאגף השכר ואנחנו לא מטפלים בסוגיה הזאת.

אסף שירמן: אתם יכולים להפנות את השאלה לאגף התקציבים והם ישמחו לענות.

אסף שירמן: לגבי יתר השאלות שעלו, ראשית לגבי הסוגיה שאורלי ציינה, אני מסכים, כמובן.

אסף שירמן: כל משרד האוצר מסכים שהחינוך הוא דבר חשוב ביותר, אחד הדברים החשובים במדינה.

אסף שירמן: המורים הם כוח אדם איכותי וחשוב, ואנחנו כן מבינים את החשיבות שלו למערכת, בטח בתקופות אלה.

אסף שירמן: לגבי אוגוסט, אנחנו לא יודעים להתחייב אם יהיו לימודים או לא עד שהמצב קצת יתבהר.

אסף שירמן: כרגע אנחנו לא מדברים על חודש אוגוסט בכל מקרה.

אסף שירמן: יכול להיות שידברו גם על חודש אוגוסט, זה מאוד תלוי בהתפתחות של המגפה ובחזרה לשגרה.

אסף שירמן: לגבי סוגיית הציוד, אני חייב לתת ציון לשבח למשרד החינוך שנערך ללמידה מרחוק מאפס למאה בזמן אפסי.

אסף שירמן: זה לא פשוט, זאת אופרציה מאוד גדולה.

אסף שירמן: כל נושא הציוד למורים הוא לא בתחום שלי ומשרד החינוך יכול להגיב, אבל לגבי הציוד בבתים, כולם צודקים.

אסף שירמן: לא כולם נהנים מהלמידה מרחוק וזה אומר שאין תחליף אמיתי ללמידה הפרונטלית.

אסף שירמן: זה מענה חלקי.

אסף שירמן: לנושא הבגרויות שהעלה חבר הכנסת רול, מדובר בהסכמות עם ארגון המורים והוא עדיין לא חתם על ההסכם הקיבוצי שהעברנו לו לחתימה.

אסף שירמן: הוא עדיין לא חתם על התקופה שעד פסח.

אסף שירמן: רן ארז בעצמו, יושב-ראש ארגון המורים, הצהיר שהמורים ילמדו כרגיל וישלימו את כל המטלות הקשורות בבגרויות, יהיו הבגרויות מתי שיהיו.

אסף שירמן: יש הצהרה שלו שהן יושלמו והן יעשו ככל הניתן כדי להשלים את הבגרויות.

אסף שירמן: זה אומר שגם עובדי ההוראה יעשו כל מה שהם יכולים כדי להביא להשלמת הבגרויות.

אסף שירמן: אני מניח שבין היתר זה כולל גם תגבורים כאלה ואחרים בנושא הבגרויות.

אסף שירמן: דברים שהם פדגוגיים אני מציע להפנות למשרד החינוך.

ניצן הורוביץ: תודה, תודה.

ניצן הורוביץ: הוא לא עונה, אז תודה.

ניצן הורוביץ: אחרון חביב, נציג התלמידים.

ניצן הורוביץ: שלום נמרוד, בבקשה.

נמרוד פפרני: צוהריים טובים, אני אעשה את זה בקצרה.

נמרוד פפרני: אני אתחיל בדבר הראשון שחשוב לנו להעלות כנוער.

נמרוד פפרני: דרך הלמידה המקובלת בחודש האחרון הייתה או משימות הערכה או שיעורים פרונטליים דרך הפלטפורמות הדיגיטליות שרוב המורים משתמשים בהן.

נמרוד פפרני: דרכי הלמידה קצת הקשו על התלמידים להבין את החומר, כי הרי הרצאה פרונטלית בזום פחות אפקטיבית וקשה לנו להבין את החומר באותו פרק זמן שרוצים שנלמד.

נמרוד פפרני: אנחנו שמחים על הגיוון שמשרד החינוך הכריז שיבצע בדרכי הלמידה, שזה יותר כיתה וירטואלית, שידורים מאולפני החינוך, אתרים וכדומה.

נמרוד פפרני: חשוב לנו לומר שלמידה פרונטלית של חמש שעות לא יעילה לתלמידים.

נמרוד פפרני: אדגיש שלדעתנו למידה מרתונית מקוונת של כחמש שעות ביום פחות תצליח להבאת תלמידי התיכון לבגרות.

נמרוד פפרני: הדבר השני הוא הבעיות הלוגיסטיות, שעל פי ההנחיות, החזרה ללימודים תהיה בקבוצות קטנות בחודשי המזגן.

נמרוד פפרני: הבעיות האלה צריכות להילקח בחשבון ולהיפתר מראש.

נמרוד פפרני: לדוגמה, אם אין מספיק כיתות ומחליטים על התפרסות באולמות ספורט ובחצרות בית ספריות.

נמרוד פפרני: צריך להתאים את מרחב הלמידה ולציידו באביזרים המתאימים ללמידה.

נמרוד פפרני: לדוגמה, למידה בחודשי הקיץ מחייבת מזגן תקין, דבר שבישראל הוא ממש צורך בסיסי ולא מותרות.

נמרוד פפרני: אנחנו ממש מפצירים בכל הגורמים שלא לעשות צעד שיפגע בבריאות תלמידי ישראל.

נמרוד פפרני: ריכוז התלמידים בבתי הספר יכול לחדש הדבקה.

נמרוד פפרני: מספיק שילד אחד חולה והוא מדביק עוד 15 תלמידים, מספיק שמורה אחד חולה והוא מדביק את כל התלמידים שלמדו איתו.

נמרוד פפרני: אלה המסרים העיקריים שאנחנו נרצה להעביר פה בוועדה.

ניצן הורוביץ: תודה לנמרוד, יושב-ראש מועצת התלמידים הארצית.

ניצן הורוביץ: אני חייב לתת מילה גם להורים, להנהגת ההורים הארצית.

ניצן הורוביץ: הם כועסים עליי מאוד שהם לא מקבלים את רשות הדיבור.

ניצן הורוביץ: זאב גולדבלט, בבקשה, אחרון חביב.

זאב גולדבלט: תודה רבה.

זאב גולדבלט: לא כועסים, חושבים שאנחנו חלק מהמהלך הפרלמנטרי.

זאב גולדבלט: בנושא החינוך המיוחד אין לי מה להוסיף כי אני חושב שהוא מוצה.

זאב גולדבלט: לגבי החלק השני, אנחנו חושבים שיש לאפשר את חזרתם של ילדי הגנים ותלמידי כיתות י"א-י"ב למעגל הלמידה מהר ככל האפשר, כשתלמידי הגנים יכולים לשוב ללימודים במודל של משמרות או במודל של הפעלת חצי יום ככה וחצי יום החלק השני.

זאב גולדבלט: צריך להקפיד, כמובן, על כך שהילדים יחזרו בהתאם לשם המשפחה שלהם.

זאב גולדבלט: אם מפצלים, לעשות זאת לפי שם המשפחה כדי שלא יהיה מצב שבו במשפחה אחת ילד אחד הולך ביום א' וילד שני הולך ביום ב'.

זאב גולדבלט: לגבי כיתות י"א-י"ב, חייבים לחזור ללימודים כמה שיותר מהר ובקבוצות קטנות ככל האפשר, עד חמישה תלמידים שעתיים ביום, והשאר שיהיה בעבודות בית, כדי שיוכלו להשלים ולהיערך כראוי לבחינות הבגרות שלהם.

זאב גולדבלט: במקביל, חובה על משרד החינוך לשדרג את מערך הלימוד מרחוק ולהביאו לרמה הנדרשת על פי היעדים שפרסם משרד החינוך זה מכבר, ואני מדבר על יותר משנה.

זאב גולדבלט: צריך תמיד לזכור שהמטרה היא להחזיר את תלמידי ישראל למסלול לימודים ולתת אפשרות גם להורים לשוב למשק העבודה, על מנת למנוע מצב של שיתוק או קריסה כלכלית אישית, משפחתית ולאומית.

זאב גולדבלט: תודה רבה.

ניצן הורוביץ: תודה לך, זאב.

ניצן הורוביץ: אני אדגיש את הנקודות השונות שעלו בדיון הארוך הזה ועתיר המשתתפים.

ניצן הורוביץ: הודגש שהחינוך המיוחד הוא לא מקשה אחת וצריך להתייחס לקבוצות שונות בתוכו.

ניצן הורוביץ: חשוב ביותר ליצור שולחן עגול שבו יהיו חברים כל הגורמים שדיברו כאן.

ניצן הורוביץ: שולחן עגול כזה, לפי מה שהבנו, לא מתקיים.

ניצן הורוביץ: זה כולל את משרד החינוך, כמובן, את צוותי ההוראה, את ההורים, את משרד הבריאות, את מרכז השלטון המקומי וכולי.

ניצן הורוביץ: שישמעו אחד את השני, יוכלו לתת פתרונות ויעשו את זה בהידברות.

ניצן הורוביץ: שוב אני חוזר ואומר, שממה שאני שומע גם בדיון הזה וגם בשיחות קודמות וכל הזמן, אין בעצם הידברות כזאת בצורה מספקת.

ניצן הורוביץ: זה דבר היה צריך להיעשות מזמן בחודש האחרון ולא נעשה.

ניצן הורוביץ: חזרה לחינוך המיוחד מחייבת הסעות והנהגים בחל"ת.

ניצן הורוביץ: שמענו על הבעיה ושמענו גם שאין איתם שום הידברות.

ניצן הורוביץ: אני מדגיש והנהגים הדגישו שכדי שהם יוכלו לעבוד, אם יוחלט להחזיר חלק מהתלמידים בשבוע הבא, למשל, צריך להגיד את זה לנהגים כמה ימים מראש כדי שיכינו את הרכבים, יחזירו את האנשים מחופש וכולי.

ניצן הורוביץ: הם צריכים להיות משולבים בהכנות והם לא.

ניצן הורוביץ: נקודה חשובה ששמענו עליה היא שהשיעורים המקוונים עדיין לא מונגשים לחינוך המיוחד, על אף שהחוק מחייב זאת.

ניצן הורוביץ: שמענו את זה מנציג משרד המשפטים וזה מחייב טיפול.

ניצן הורוביץ: כמו כן, אין התייחסות מספקת לתלמידים המשולבים מבחינת המסמך של משרד החינוך.

ניצן הורוביץ: ממשרד הבריאות שמענו, ואני מברך על זה, שיש חשיבות בחזרה ללימודים בהדרגה, תוך שמירה על הכללים.

ניצן הורוביץ: בלה בן גרשון הבהירה כאן שאכן יש סיכון מסוים מבחינת קורונה, אבל יש גם סיכון מבחינת המשך ההשבתה של הילדים האלה, שיש להם נסיגה.

ניצן הורוביץ: יש פה סיכון, אפילו סיכון בריאותי ויש צורך במענה ובחזרה מדורגת תוך שמירת קבוצות קטנות.

ניצן הורוביץ: הכול תוך שמירה על הוראות משרד הבריאות, אבל חוזרים.

ניצן הורוביץ: עוד נקודה שעלתה כאן, משרד הבריאות הבהיר שעובדי החינוך המיוחד, כולל המשלבים, יוגדרו כעובדים חיוניים.

ניצן הורוביץ: זה חשוב מאוד.

ניצן הורוביץ: הבנו שהחינוך המיוחד יהיה הראשון לחזור תוך שמירת הכללים – ביטחון, הסעות, קבוצות קטנות וכולי.

ניצן הורוביץ: וכן, יימשך השירות הרפואי הביתי לתלמידי החינוך המיוחד.

קריאה: אתה הבנת שהם חוזרים ראשונים?

ניצן הורוביץ: כן, זה מה שהוא אמר.

ניצן הורוביץ: אבל לא נאמר מתי ואיך.

ניצן הורוביץ: חבריי חברי הכנסת, עלה בצורה מאוד חדה בדיון הזה שמשרדי הממשלה, גם הם לא ממש מתואמים אחד עם השני.

ניצן הורוביץ: וגם הם לא יודעים לתת תשובות ברורות לנו ולציבור על איזשהו מתווה ברור.

ניצן הורוביץ: אני תוהה אם יש מתווה כזה, מי בדיוק נותן פה את ההוראה ולמה מחכים.

ניצן הורוביץ: הבנו שאחר הצוהריים יתקיים דיון אצל ראש הממשלה, אבל בדיון הזה שאמור לטפל בכל האסטרטגיה של החזרה לשגרה, כולל המגזר העסקי, כולל אלפים במשק וכולל החינוך, אני לא חושב שיהיה אפשר לתת תשובות ברורות.

ניצן הורוביץ: לכן הוועדה הזאת דורשת, דורשת באופן חד-משמעי ממשרד החינוך שיציג תוכנית חזרה ללימודים – מי חוזר, מתי ואיך.

ניצן הורוביץ: אני מבין את הקושי ואני מבין את המורכבות ואת הסיבוך, לכן לא חייבים להיכנס לפרטי הפרטים, אבל שיהיה ברור מבחינת חטיבות בתוך המערכת מתי חוזרים ואיך.

ניצן הורוביץ: זה דבר חשוב בצורה בלתי רגילה ועד עכשיו זה לא נעשה.

ניצן הורוביץ: ההמלצה שלי, כיושב-ראש ועדת החינוך, לחברים ששומעים אותנו כאן, יש מידע סותר שמגיע מנציגים שונים כולל תאריכים, פרטים וימים.

ניצן הורוביץ: זה לא צריך להיעשות בצורה כזאת.

ניצן הורוביץ: צריך להיות גורם אחד שמדבר מטעם מערכת החינוך ורק הוא מדבר.

ניצן הורוביץ: רק הוא מדבר.

ניצן הורוביץ: תקבעו את זה ביניכם.

ניצן הורוביץ: אבל לא יכול להיות שנציג כזה ונציג כזה ויועץ כזה ואחר אומרים דברים, דברים סותרים, ומבלבלים את הציבור.

ניצן הורוביץ: אנחנו מבקשים ממשרד החינוך, כמו שביקשה חברת הכנסת ינקלביץ', לשלוח אלינו את החוזר בנושא החינוך המיוחד.

ניצן הורוביץ: הלמידה מרחוק תימשך ותתחדש ביום ראשון.

ניצן הורוביץ: הסכם עדיין אין, אבל הלמידה מרחוק תתחדש.

ניצן הורוביץ: זאת אומרת שהם יעבדו על ההסכם תוך כדי למידה מרחוק.

ניצן הורוביץ: שימו לב, זה לא מצב תקין ואנחנו אמרנו את זה כאן בוועדה לפני שלושה שבועות, שאין הסכם.

ניצן הורוביץ: ידענו שההסכם עד פסח ואמרנו: נגיע לסוף פסח ואם לא יהיה הסכם, שוב הם יתחילו לרדוף אחרי הזנב של עצמם.

ניצן הורוביץ: וזה בדיוק מה שקורה.

ניצן הורוביץ: אין הסכם ועכשיו יש בלגאן.

ניצן הורוביץ: המורים הסכימו לחדש ביום ראשון וזה יתחדש, אבל אין הסכם ואת זה צריך לעשות.

ניצן הורוביץ: שימו לב, הוועדה אומרת שעל לימודים בחינוך מקוון צריך לשלם למורים באופן מלא.

ניצן הורוביץ: כמובן, הם חייבים ללמד.

ניצן הורוביץ: הרעיון הוא שהם ילמדו וישלמו להם באופן מלא.

ניצן הורוביץ: ושילמדו באופן מלא.

עומר ינקלביץ': אבל צריך פתרונות למי שאין לו מחשבים.

קרן ברק: זה לא קורה.

קרן ברק: מה זאת אומרת שצריך ללמד?

קרן ברק: זה לא קורה.

עומר ינקלביץ': זה הביצה והתרנגולת.

ניצן הורוביץ: צריך שזה יקרה כי כל עוד הלימודים מושבתים ואין לימודים, צריכה להיות למידה מרחוק.

קרן ברק: ואם זה לא קורה, אז מה?

ניצן הורוביץ: צריך שזה יקרה.

ניצן הורוביץ: ואם זה לא קורה – אין לי תשובה בשבילך.

ניצן הורוביץ: סיימנו את הדיון ואני מסכם.

ניצן הורוביץ: אנחנו מבקשים, במיוחד ממשרד החינוך, להגיש לנו בתחילת השבוע הבא מתווה מסודר לחזרה ללימודים.

ניצן הורוביץ: אני אגיד את זה אחרת – ללימודים תחת קורונה.

ניצן הורוביץ: הקורונה הולכת ללוות אותנו עוד תקופה ארוכה והלימודים צריכים לחזור בכל הנגזרות של מערכת החינוך.

ניצן הורוביץ: אנחנו מבקשים את הפרטים הללו כדי שנביא אותם לציבור.

ניצן הורוביץ: תודה רבה לכולם, אנחנו נקבע ישיבה ליום ראשון ונודיע לכם.

ניצן הורוביץ: חברים, סיימנו.

ניצן הורוביץ: הישיבה נעולה.